
Pšenica će dati najveći prirod i najbolju 
kvalitetu ako joj damo dovoljno fosforne 
kiseline. 

Ta se fosforna kiselina daje najbolje 
u obliku 

Superfosfata 

Superfosfaf 

daje sigurnu povišicu priroda, pa prema 
tome mora svaki gospodar da upo- 
trebljuje SUPERFOSFAT za gnojenje 
pšenice. 

Superfosfaf 

1 sva ostala umjetna gnojiva 

nudi uz najpovoljnije cijene 

FOSFAT d. d. 

za promet i trgovinu umjetnim gnojivima, 

Zagreb, 

Trg Mažuranića broj 6. 

Telefon 2913. 

Brzojavni naslov FOSFAT Zagreb. 

Sve upute besplatno. 

Zastupstva u svim većim mjestima. 

Zastupstva tvornice: 

WIEN - INZERSDORF 

Svjetska tvornica aparata za umjetno leženje peradi. 


Glavno zastupstvo tvornice: 

SOBOTIN-MOR AVIA 


specijalne tvornice svih vrsta vršaćih strojeva i motora. 

Osječke ljevaonice željeza i tvornice strojeva, 

OSIJEK. 


Ideal-aparat 
za umjetno 
leženje. 

R. BACHER - Fr. MELICHAR, 

najveća evropska tvornica plugova, sijalica i kosilica 

FORDSON-TRAKTORI. 

Zastupstva u svim većim mjestima. 


Predgovor. 

Godine 1918. izišla je u nakladi Društva Sv. Jero¬ 
nima moja II. knjiga Naše žitarice — posebni dio. Na¬ 
klada ove knjige bila je ogromna, ali je sasvim raspa- 
čana. Kako je potražnja za tom knjižicom velika, odlu¬ 
čio sam, da napišem ovu brošuru samo o pšenici, da bih 
tako mogao udovoljiti bar djelomičnoj potrebi. 

Pšenica je naš glavni izvozni proizvod i treba joj 
posvetiti posebnu pažnju. Napisao sam knjižicu da po¬ 
dam mrvicu znanja našim gospodarima, kako bi mogli 
na svojim oranicama dobiti što veći prirod, jer kriza 
se može djelomično riješiti samo sa što većom produk¬ 
cijom. Ako gospodar irnade više, više može i prodati, 
više će i novaca dobiti. Onaj, koji ne producira, ne 
može ništa prodati makar i cijene bile velike. 

Zagreb, mjeseca augusta 1930. 

Pisac. 


$ 

Pisac ove knjižice izdao je do sada 
slijedeće knjige i radove: 


Beitrage zur Kultur und Ziichtung des Rapses 

Gnojidba ili uputa u upotrebu gnoja 

Upotreba gnojnice 

Gnojidba livada I. i II. izdanje 

Svalof selekciona stanica 

Način gojidbe žitarica 

Crna bolest na korijenju žitarica 

Naše žitarice I. knjiga 

Naše žitarice II. knjiga 

Umjetna gnojiva njihova upotreba i djelovanje . 

Vapneni dušik 

Die Entwicklung und der jetztige Štand der Pflanzenzlichtung 
in Kroatien 

Minuli i nakanjeni rad 
Gnojidba livada III. izdanje. 

Prilog gojidbi pšenice 

Racionalna upotreba umjetnih gnojiva I.—XI. izdanje 
Superfosfat njegova upotreba i djelovanje 
Vererbung einiger Eigenschaften b. Maise 
Superfosfat njegova upotreba i delovanje (ćirilicom) 

Prilog gojidbi kukuruza 
Gospodar, kalendar za 1923. 

Razumna upotreba veštačkih đubriva VIII. (ćirilicom) 


Krompir 
Čilska salitra 


Uzgoj žitarica 
Sadra ili gips 

Die richtige Anwendung der Kunstdunger 
Razumna upotreba veštačkih đubriva XII. i XIII. izd. (ćir.) 
Umjetna gnojiva s osobitim pogledom na superfosfat 
Veštačka đubriva (ćirilicom) 

Džepni poljoprivredni kalendar 1926. 


1927. 

1928. 

1929. 

1930. 


Kukuruz 

Pred jesensku sjetvu 


Pored gornjeg napisano je još bezbroj stručnih članaka 
u svim poljoprivrednim a i dnevnim listovima. 


1. Važnost i upotreba pšenice. 

Dok još naši djedovi nisu poznavali kukuruza, bila 
im je pšenica najvažnija a i glavna krušna biljka. Ona 
daje najbolji kruh i najbolje kolače, pa znamo da narodi 
u zapadnoj Evropi i Americi jedu samo bijeli kruh. 1 
makar da je u srednjem vijeku došao kukuruz i krum¬ 
pir, nijesu ovi ni malo umanjili važnost pšenice. Pše- 
niču trebaju i oni, koji je mnogo imaju i oni, koji je ne 
siju ili samo malo. 

Za našu trgovinu ona je najvažniji artikal, pa je 
i glavni naš izvozni prođukat. 

Pšenični je kruh vrlo ukusan i probavljiv. Od 
brašna se samog ili u smjesi s drugim prave najrazli- 
čitija jela. Isto tako rabi pšenica u tvornicama u razli¬ 
čite svrhe a poglavito za proizvodnju škroba i žeste i 
bijelog piva. Pšenične su posije izvrsna krepka hrana 
za stoku, a slama odličan nastor (stelja) i hrana stoci. 
Slamu se može upotrebiti i za pravljenje papira, šešira 
i celuloze te za bezbroj raznih drugih produkata. 


2. Što znamo o prošlosti pšenice? 

Pšenica spada među najstarije biljke. Već nekoliko 
hiljada godina prije Krista sijali su je Kinezi, a u Egip¬ 
tu (Misiru) nalaze je među najstarijim iskopinama. Ne¬ 
kada vrlo davno, dok još ljudi nisu znali pisati, nisu 
nam mogli ostaviti napisano o svom životu. I mi ne bi 
o njima ništa znali, da ne nalazimo u zemlji ostatke, 
koji su ostali još od ovih pradavnih ljudi. Tako su n. 
pr. oni zakapali mrtvace u lijepo zidane grobove i u te 
grobove metali razne stvari, među njima i žito. Mislili 
su, da mrtvac u grobu jede. Ti su se grobovi do danas 
dobro sačuvali i u njima se našla pšenica, pa po tom 
znamo, da su je i najstariji ljudi sijali. 

Ona se je uzgajala u svim dijelovima svijeta od 
vajkada, pa je i teško reći, gdje je postala i koji je nje¬ 
zin praotac. 

3. Gdje se sije pšenica? 

Pšenica se sije tamo, gdje zemlja i klima to dozvo¬ 
ljavaju. Kod nas zauzima oko 55% površine, koja je 
zasijana žitaricama a u Vojvodini i Srijemu zauzima 
i do 80%. Prošle je godine bilo kod nas posijano 
1,812.010 hektara ili 3,149.000 jutara. Inače je nalazimo 
gotovo u cijelom svijetu. U Americi se siju silne koli¬ 
čine, koje se dakako ne mogu da potroše tamo, već 
eksportiraju k nama. Kako je u Americi udešeno sve 
na motornu snagu, koja je mnogo jeftinija od ljudske 
a sama zemlja mnogo jeftinija, razumije se da je i pro¬ 
dukcija mnogo jeftinija, pa prema tome mogu s uspje¬ 
hom da konkuriraju i u Evropi. 


4. U koju vrstu bilja spada pšenica? 

Pšenica ide u istu vrstu bilja, u koju idu i naše li- 
vadne trave, pa vidimo, da se za mlada teško razlikuje 
od drugih trava. Korijen je čupav, kratak i plitko je u 
zemlji. Vlat je šuplja ili na vrhu puna s nekoliko kolje- 
naca; list uzak, dugačak s ravnim nerazgranjenim žili¬ 
cama. Plod je u klasu. 

Kako izgleda sjeme? 

Prerežemo li sjeme pšenice, to možemo vidjeti jasno 
dva dijela: svjetlo-smeđu kožicu, koja obavija čitavo 
sjeme i bijelu nutrinju. Ogulimo kožicu, može se ra- 
spoznati malu klicu. Svako sjeme žitarice ima izvana 
kožicu (slika la), a pod kožicom se nalazi bijeli braš¬ 
na vi dio ili endospern (b) i klica (c) prvi zametak bu¬ 
duće biljke. Između brašnavog dijela i klice nalazi se 
štitac (scutellum). 

Kožica ima zadaću, da štiti klicu i nutarnji brašna- 
vi dio. Zato i jest jaka i žilava. Od klice nastaje buduća 
biljka. A od brašnavog dijela dobiva se lijepo bijelo 
brašno, ali to nije nipošto njegova zadaća. Brašnavi je 
dio zato u sjemenu, da može poslužiti mladoj biljci za 
hranu. Cim počne klica rasti, ona treba hrane za svoj 
razvitak. Korijenja još nema, da može crpsti hranu iz 
zemlje, pa da ne ugine, pobrinula se priroda i stvorila 

brašnavi dio u sjemenu, koji ima da posluži kao hrana 
u prvoj mladosti biljke. Što je za dojenče majčino mli¬ 
jeko — prva njegova hrana — to je za mladu žitaricu 
brašnavi sloj u sjemenu. 



Slika 1. Prerez kroz pšenično zrno: a kožica, b endospern, c klica. 


Biljka crpi iz zemlje na korijenje hranu. Čim ona 
u prvoj mladosti razvije više korijenja, tim će ono iz 
zemlje crpsti više hrane i bolje hraniti biljku. Bolje 
hranjena biljka dakako da će biti jača, a donijet će i 
veći prirod. Razumljivo je, da će ona klica razviti više 
korenčića, koja je imala više hrane. U krupnijem zrnu 
ima više hrane za mladu klicu, dakle će i biljke od 
krupnijih zrna biti jače i donositi veći prirod. Zato go¬ 
spodar mora nastojati, da za sjeme uzima Najkrupnije 
zrnje. O tome, kako se to postizava, bit će poslije go¬ 
vora. 

5. Kemieki sastav pšeničnog zrna i slame. 



Zrno 

Slama 

Bjelančevinastih tvari 

12.5 

3.1 

Masti 

1.7 

1.2 

Nedušičnat. ekstrakt, tvari 

68.— 

37.5 

Surovih vlakanaca 

2.5 

40.— 

Suhe tvari 

86.5 

85.— 

Pepela 

1.8 

3.9 

6. Kako izgleda klas i cvijet pšenice? 

Promotriš li malo bolje pšenični klas, što ćeš vidje¬ 
ti? Opazit ćeš, da on sastoji od mnogo dijelova, koji se 
dadu lako jedan od drugoga odijeliti. Svaki ovaj zove 
se klasić. Oni su poredani izmjenično s obje strane 
vretena klasa i klasici dadu se još rastaviti u više dije¬ 
lova. Pokušajmo to učiniti. Uzmimo jedan klas i kidaj¬ 
mo redom sve klasiće. Neka ostane samo jedan u sredi¬ 
ni. Kada smo to učinili, pokušajmo kidati pojedine dije¬ 
love klasića i svaki promotrimo. Prva dva dijela obu¬ 
hvaćaju klasić, a zovu se pljevice. Daljnji dijelovi raz¬ 
likuju se od prvih, jer nijesu jednostavni, nego su sa¬ 
stavljeni. To su tek pravi cvjetići. Oni se dadu dalje 
rastaviti u obuvenac i košuljicu, koji skupa čine kao 



Slika 2. A. a) pljevica, b) obuvenac, c) košuljica C. Njuška B. Šema- 
tički prikaz cvjetića, h) pljevica, d) obuvenac, 1) plodnica, v) njuška, 

a) prašnici. 


neku škatulju, u kojoj je zatvoren muški i ženski spol¬ 
ni organ (dio). Otvorimo li ovu škatuljicu, vidimo na 
dnu plodnicu, koja je pustila dva kuštrava repa, nazva¬ 
na njuška. To je ženski spolni dio. Iznad njuške provi¬ 
ruju tri prašnika, koji nijesu ništa drugo, nego muški 
spolni organi. 

Plod se razvija od plodnice i to samo onda, ako mu¬ 
ški zamet, koji se nalazi u prašniku, oplodi žensko jaje, 
koje je u plodnici. Pa kako se to zbiva? Na vrlo jedno¬ 
stavan način. Kada je cvijet zreo za oplodnju, prašnici 
se raspuknu i istresu prah, koji se nalazi u njima, a 
zove se pelud, na njušku plodnice. Ona je vlažna, pa 
pelud, koja padne na nju, počne klijati, klica prođe kroz 
njušku do jajeta i oplodi ga. Kada se to dogodi, otvori 

Slika 3. a) Plodnica, b) njuška, c) prašnici. 

se škatulja, u kojoj su zatvoreni spolni dijelovi, samo 
od sebe, pa istrese prašnike i njušku napolje, jer oni 
nijesu više potrebni cvijetu. Zatim se opet sama zatvo¬ 
ri. Oplođena plodnica razvije se dalje u plod — pše¬ 
nično zrno. 


7. Vrste pšenica. 

Kaošto imade kod životinja raznih vrsta tako imađe 
kod bilja. Kod goveda poznaš n. pr. staru našu kravu 
(bušu), pincgavca ili simentalca, u voćnjaku imadeš naj- 
različitijih jabuka, krušaka, šljiva itd., u vinogradu isto 
tako raznih vrsta grožđa, pa tako imade i kod pšenice. 
Podjela je različita, a mi ćemo uzeti slijedeću: 

1. Obična pšenica (Triticum vulgare). Vlat je tan¬ 
ka i šuplja do klasa. Vreteno je žilavo, jedan klasić 
prekriva drugi do polovice. Pljevice su mekane. Obu¬ 
venac sa ili bez osja. Zrno je jajoliko, koje je na dnu 
tubasto. Razne odlike razlikuju se po osju (brkulje, go- 
lice ili šišulje), po boji (bijele, crvene, tamne), po dla¬ 
kavosti, duljini klasa itd. Zrno je eaklasto. 

2. Ježasta (patuljasta) pšenica (Triticum compac- 
tum). Vlat je na vrhu puna, klasovi su kratki i zbiti u 
prorezu kvadratični. 

3. Pšenica tvrđica-tvrđunka (Triticum durum). Do¬ 
zrijeva vrlo rano, odoljeva vrlo dobro smrzavici, ali je 
ipak prirod dosta slab. Vlat je napunjena srčikom, a 
zrno je vrlo eaklasto i tvrdo. Ova pšenica imade uvijek 

Slika 4. 


Obična pšenica Engleska Poljska Pir Jednozrnac Dvozrnac 

osje, koje je vrlo dugačko, pa se baš po tome i lako 
prepoznaje. Imađe više odlika. Brašno sadržaje mnogo 
ljepiva (klebera), pa se vrlo dobro može upotrebljavati 
za makarone, jer je tijesto vrlo elastično. Sije se u juž¬ 
nim krajevima. 

4. Engleska pšenica (Triticum turgiđum). Vlat je 
jaka, visoka a u zadnjem gornjem dijelu (internodij) 
ispunjena srčikom. Listovi su veliki i široki i poput 
baršuna dlakavi. Klas velik, gust i debeo i vrlo često 
dlakav. Osje dugo i grubo. Plod krupan, debeo, okru- 
gao sa svodastim leđima, svjetlo-žut — rede bijel, braš- 
nat rede caklast. Daje vrlo velik prirod, ali kvaliteta 
nije osobita. Naziv »engleska« nije ispravan, jer se sije 
i u drugim državama, a i kod nas. 

5. Pšenica poljska (Triticum polonicum). Pljevice 
su vrlo dugačke i tanke poput papira. To joj daje izgled 
ogromnog klasa. Zrno je dugoljasto i caklasto. Daje loš 
prirod. 

6. Pir-krupnik (Triticum Spelta). Vlat je čvrsta i 
šuplja. Listovi dlakavi. Klas se lako lomi. Obuvenac 
sa ili bez osja, Pljevice su tubaste i drže se jače zrna 
nego li kod obične pšenice. Sije se kod nas u Dalma¬ 
ciji, Hercegovini, Istri i u Srbiji. Daje fino brašno, koje 
je osobito dobro za tjestenine. 



Slika 5. Prolific pšenica (crvena). 


a) Pir jednozrnac (Triticum monococcum). Imade 
u klasiću jedno zrno. 

b) Pir dvozrnac (Triticum dicoccum). U klasiću su 
dva zrna. Vlat je šuplja ili puna. Sije se u južnim kra¬ 
jevima. 

Samo se sobom razumijeva da imade i bezbroj od¬ 
lika između ovih vrsta. 

Pšenica se može sijati u jesen, onda ju nazivamo 
ozimicom ili u proljeće, a onda ju zovemo j a r i- 

c o m. Ozimica ili ozimina donaša uvijek veći prirod 
od jarine, jer je dulje vremena u zemlji i može naku¬ 
piti više hrane. 



8. Podneblje i tlo. 

U raznim krajevima pšenica različito uspjeva. U 
Alpama se pšenica sije do 800—900 m ali ima je i u vi- 


Slika 6. Prolific pšenica bijela. 


sini od 1200—1400 m. A u Meksiku čak kod 3000 m. Naj¬ 
niža je temperatura klijanja 3—4.5° C, maksimalna tem¬ 
peratura 30—32, a optimum 25° C. Ozima pšenica može 
da podnese i —20° C. To vrijedi za one vrste, koje se 
redovno u takvim krajevima siju. 

Pšenica nije jako osjetljiva niti prema debelom sni¬ 
jegu niti prema vlazi. Jedno i drugo dobro podnaša. 
Međutim ako je jaka studen i bez snijega lako se smr¬ 

zava i nestaje je. Hladno vrijeme u mjesecu maju i junu 
usporava razvitak, produljuje se vegetacijona perioda, 
što može imati za posljedicu razne bolesti (rđa, plame¬ 
njača) i loš prirod. Duljina trajanja rasta od sjetve do 
žetve iznaša kod ozime pšenice 37—40 tjedana a kod 
jare 16—20. 

Pšenica voli jaka, bogata i teža tla. Međutim može 
ona uspijevati i na lakšim tlima. Dobro je tlo za pše¬ 
nicu glina ili ilovača sa mnogo zemlje crnice (humusa). 
Ova tla daju najveće prirode. Previše vlažna i previše 
suha tla su nepodesna za pšenicu. 


9. Iza kojega ćeš usjeva posijati pšenicu? 

Pšenica rodi najbolje iza ugara. Nekada je bilo 
mnogo zemlje, a malo ljudi, pa su lako mogli ostaviti 
komad posjeda po nekoliko godina bez obradbe. Sada 
su se ljudi namnožili, a uz to su iznašli i mnogo raznih 
načina za popravljanje tla, te se ugar nikome ne prepo¬ 
ručuje. Zato neka ostavljaju zemlju na ugaru samo oni 
posjednici, koji su u vrlo hladnim krajevima, gdje pred- 
usjev jako kasno dozori, pa se ne dospije zemljište obra¬ 
diti za jesensku sjetvu. 

Vrlo dobar predusjev je repica, pače nekoji kažu, 
da je bolja nego ugar, jer na ugarenom tlu može pše¬ 
nica i poleći, ako je tlo prejako ili je prije dobro gno- 
jeno. Vrlo dobar prirod daje pšenica iza lepirnjača, a 
to su crvena djetelina, lucerna, grahorica i esparzeta. 
Sve ove biljke svojim dugim korjenjem rahle tlo, zasje- 
njuju ga i obogaćuju sa dušikom. 

Duhan, konoplja i krmno bilje također su dobar 
preduslov. Osobito je dobro krmno bilje (kao kukuruz 
za zelenu krmu), koje se gusto sije, pa uguši sav ko¬ 
rov, a svojim brojnim korijenjem prorahljuje tlo, jer 
ovo korijenje ostane nakon košnje u zemlji, gdje stru¬ 
ne i ostavi za sobom bezbroj sitnih šupljinica. 

Iza okopavina pšenica ne uspijeva dobro. One 
ostavljaju tlo previše usitnjeno i rahlo, a takovo tlo 
vrlo lako upija zimsku vlagu i skuplja se u grude. Ka¬ 
da u proljeće stanu duvati vjetrovi, odmah ga osuše, te 
se napravi tvrda i nepropusna kora, koja sprečava pri¬ 
stup zraka. Takovo je tlo zbito i gusto te na njemu 
nastanu pukotine (tlo se raspuca). 

10. Kako ćeš da prirediš tlo za sjetvu? 

Ti rijetko kada praviš razliku kod obrađivanja. 

Za svako tlo i poslije svakog usjeva jednako obra¬ 
đuješ. A ipak nije tako. Radnje na polju treba, da rav¬ 
naš prema vrsti tla, prema podneblju i predusjevu, a 
često puta valja da se obazireš, je li tlo gnojeno ili 
nije. Tako ćeš n. pr. na mršavom, iscrpljenom tlu i 
hladnijem podneblju morati daleko ranije posijati. 

Iza žetve treba da strn odmah zaprašiš. Time si 
plitko zaorao strnjiku i korov, da mogu u zemlji stru- 
nuti i služiti kao hrana budućem usjevu. Prašenjem je 
došlo u zemlju mnogo ispalog zrnja i sjemena korova, 
pa ga tako prisiliš, da nikne. Čim je niklo zrnje i korov, 
valja da ga prodrljaš i uništiš. Na taj ćeš se način rije¬ 
šiti velikog dijela korova. 

Nije dobro, da strnište predugo ostaviš bez obrad¬ 
be, jer se jako zakorovi, a zemlja osuši i otvrdne. 

Najlakše je obrađivanje iza repice, lepirnjača i kr¬ 
mnog bilja, jer je iza njih tlo prhko i bez korova. 

Pogrješno je mišljenje, da će ti pšenica bolje uro¬ 
diti, čim si više puta orao i tlo bolje usitnio. Dosta je 
iza okopavine jedno oranje, koje se obavlja oko 5 tje¬ 
dana nakon žetve ili 3—4 tjedna prjje sjetve. Nije 
potrebno dva puta orati. Takovo oranje može koristiti 
samo na teškom i jako zakorovljenom tlu, ili ako je 
predusjev rano pobran. 

Ako imaš teško tlo i velike grude ili ako je tlo pre¬ 
više usitnjeno (iza okopavina), treba polje iza oranja 
povaljati. Valjanjem se teške grude nešto razbiju,_ a 
prerahlo se tlo pomalo zbije. Ako grude nisu previše 
velike, onda treba da ostanu, jer čuvaju usjev od poze- 
be (rane ga od sjevernih hladnih vjetrova). Lagano tlo 
možeš iza oranja prodrljati lakom drljačom, koja ima 
vrlo sitne zube, tako da pri tom strn ne iskopaš. 

Jesi li prinužden, da šiješ odmah iza oranja, onda 
se preporuča, da oranje povaljaš zubčastim valjkom, 
jer valjak pritisne zemlju i tim sprečava, da tlo kasnije 
za vrijeme rasta ne sjeda. Ovakovo sjedanje jako škodi 
korijenju mladih biljki. 

Od oranja najčešće zavisi, kakva će biti žetva. Tko 
dobro i na vrijeme ore, može unapred biti uvjeren, da 
ne će gladovati. Za to razuman gospodar poklanja ora¬ 
nju vrlo veliku pažnju. 

Ali dobrog oranja ne može biti bez dobrog pluga. 

Pa kako da izaberemo dobar plug, koji će biti naj¬ 
bolji za naše zemlje? Plugova ima više vrsti i svi se 
između sebe u nečem razlikuju. Jedan plug na pr. jače 
prevrće zemlju, drugi dublje ore, treći više drobi zemlju 
itd. Čak ni oni plugovi, koje izradi isti obrtnik ili tvor¬ 
nica, od istog materijala, nisu uvijek baš sasvim jed¬ 
naki. 


Slika 7. Plug »Praktik« iz tvornice Červinka & Čihak. 


Ali opet ima nešto, što treba znati pri nabavljanju 
pluga. Jer svi se plugovi, ma koliko oni bili različni, u 
glavnom mogu podijeliti u nekoliko grupa: prema dub- 
ljini oranja, prema zemlji, koja se ore, prema zaprezi 
(stoci), koja vuče plug u oranju, prema položaju zemlje, 
pa i prema tome, da li je orač vješt da upravlja plugom. 

Prema tome za svaki će kraj i plug biti drukčiji, 
ali za isti kraj će se tražiti razni plugovi, već prema 
položaju zemlje, zaprezi itd. 

Dobar plug mora zemlju drobiti i dobro prevrtati, 
uništavati korov i dobro zaoravati đubre i sjeme. Dobar 
plug mora biti podvozan i jednostavan, da njim može 
lako upravljati i nevješti orač. 

Čim si tlo tako priredio, moraš ga ostaviti do sjetve 
3—4 tjedna, da se dobro slegne i ispune praznine u tlu. 

11. Kako ćeš obraditi djetelište? 

Pošto držim da je najbolji predusjev za pšenicu 
djetelina, koja se kod nas počela da u dosta velikom 


15 




opsegu sije, držim da treba za obrađivanje djetelišta, 
poslije kojeg će doći pšenica, reći nekoliko riječi. 

Djetelište se može prirediti za sjetvu ili iza prve 
ili iza druge košnje. Drugi put se kosi djetelina obično 
prekasno, pa ne dospiješ da tlo temeljito pripremiš za 
sjetvu. Prvi put se kosi djetelina rano, pa iza prašenja 
može tlo dugo stajati i time dobijemo neku vrst ugara. 
To je i potrebno, jer je djetelina nakupila iz zraka u 
svojem korijenju mnogo dušika, pa treba da ovaj dušik 
postane prikladan za hranu bilja. Oreš li poslije druge 
djeteline, onda je dovoljno jedno oranje. Uopće vrijedi 
za djetelište, da se ore ili jedamput ili tri puta, jer oreš 
li dvaput, to baciš brazdu natrag, pa se trava opet po¬ 
javi i zakorovi cijelu pšenicu. 



Slika 8. Tanjirača. 


Kad su velike grude koje se daju teško razbiti bra- 
nanjem i valjanjem onda je najbolje upotrebiti »tanji- 
raču«. koja taj posao odlično obavi. Tanjirača je potreb¬ 
na u svakom gospodarstvu. 

I okopavine ostavljaju prekasno tlo, ali kod njih 
se još uvijek dospije jer je iza njih tlo prhko i bez ko¬ 
rova pa ga ne treba prašiti, već se može odmah orati. 


12. Gnojidba pšenice. 

Sa 100 kg zrna pšenice iznaša se iz zemlje 2.08 kg 
dušika, 0.82 kg fosforne kiseline, 0.55 kg kalija i 0.06 
kg vapna. Sa 100 kg slame iznaša se 0.48 kg dušika, 

0.23 kg fosforne kiseline, 0.49 kg kalija i 0.26 kg vapna. 
Pomoću ovih brojki može svatko da izračuna, koje ko¬ 
ličine on jednom žetvom iz zemlje izvaža. Samo se so¬ 
bom razumije, da se ta hraniva mogu nadoknaditi samo 
gnojenjem bilo stajskim bilo umjetnim gnojem. 

A. Stajski gnoj. 

Stajski gnoj dolazi na zemlje mršave, ali je 
najbolje da dolazi u predusjevu. Ako se pšenica direkt¬ 
no gnoji sa stajskim gnojem, ona polegne, a polegnuti 
usjev donaša i slabiji prirod. Međutim se stajski gnoj 
isplaćuje najbolje na okopavinama, poslije kojih može 
da dođe pšenica. Ako se već stajski gnoj upotrebljuje, 
onda ga valja čim ranije zaorati. 

B. Umjetna gnojiva. 

Mnogo se bolje isplaćuju umjetna gnojiva. 
Umjetna su gnojiva za pšenicu od osobite važnosti. U 
naprednim se državama niti ne sije pšenica bez umjet¬ 
nog gnoja. Ima doduše i kod nas takvih krajeva, ali 
ipak se još uvijek malo upotrebljuje. Pomislite samo 
činjenicu, da se kod nas sije skoro 20,000.000 (dvadeset 
milijuna) jutara kulturnog tla i na tomu se upotrebljuje 
tek 6500 vagona umjetnih gnojiva, a mi bismo trebali 
samo za pšenicu da upotrebljavamo nekih 50.000 (pede¬ 
set hiljada) vagona. Razumljivo je dakle, da ne može¬ 
mo niti očekivati onakav prirod kaošto ga imaju druge 
države. 

Od umjetnih gnojiva dolaze u obzir: fosfor¬ 
na gojiva, dušična gnojiva, kalijeva gnojiva i vapno ili 
kreč. 


1. Fosforna umjetna gnojiva. 

Naše su zemlje naročito gladne na najvažnijem bilj¬ 
nom hranivu a to je fosforna kiselina. I baš je pomanj¬ 
kanje ovog hraniva u zemlji krivo, da su naše žetve 
minimalne, a kvaliteta razmjerno dosta slaba. Poznato 
je naime, da fosforna kiselina vrlo povoljno upliva na 
razvoj plodova, a to zato, što ju susrećemo poglavito 
u najmlađim dijelovima biljke. Tako ju nalazimo kod 
pšenice u zrnu i u slami. Fosforna kiselina upliva na 
ranu zriobu plodova, upliva na sadržaj bjelančevina u 
plodovima i t. d. Jednom riječi fosforna je kiselina ono 

biljno hranivo, bez kojeg biljka ne bi mogla nikako da 
dobro uspijeva. Ukaže li se pomanjkanje tog hraniva, 
biljka doskora zakržlja i ugine. 

Fosforne se kiseline nalaze u svakoj zemlji, ali u 
malim količinama i u teško topivim spojevima, pa ta 
fosforna kiselina nema osobite važnosti za bilje, jer ju 
vrlo teško može upotrijebiti. Sa stajskim se gnojem do- 
važaju tek male količine, koje nisu nikako dovoljne, 

Slika 9. Pšenica bez superfosfata. 


da se postigne maksimalan prirod. Mi ćemo morati da¬ 
kle, želimo li da nam biljke dobro prosperiraju, dova- 
đati fosforne kiseline u obliku umjetnih gnojiva, a to 
činimo najbolje, ako zemlji dovađamo superfosfata ili 
thomasove drozge. 

a) Superfosfat. 

Superfosfat jest fosforno umjetno gnojivo, u kojem 
je fosforna kiselina topiva u vodi, a to znači, da se fos- 

forna kiselina brzo i jednolično porazdijeli po zemlji pa 
ju biljka lako nađe i može odmah uzimati i upotrijebiti 
ju za izgradnju svojeg tijela. Tu biljka ne treba da 
gubi energiju za traženje fosforne kiseline, kako se to 
događa kod drugih fosfornih umjetnih gnojiva, u koji¬ 
ma nije fosforna kiselina topiva u vodi. I to baš pred¬ 
nost superfosfata pred drugim fosfornim umjetnim gno¬ 
jivima. 



Slika 10. Pšenica gnojena superfosfatom. 


Baš radi toga, što superfosfat sadržaje u vodi to¬ 
pivu fosfornu kiselinu, jest njegovo djelovanje vrlo 
brzo. Prema tomu može se superfosfat upotrijebiti s 
velikim uspjehom kod pšenice i u jesen i u proljeće. 
Jeseni je za žitarice najbqlje, ako se dade pri samoj 
sjetvi, te. se zabrana, a u proljeće kao ovršno gnojivo. 
Sipamo li superfosfat za jarinu, onda je najbolje dati 
ga prije brananja, te ga, nakon što smo ga posipali. 

zabranamo. Tako dođe najbolje u zemlju, odmah se ota¬ 
pa i može mladoj biljci odmah da stoji na raspolaganje. 
Superfosfat jest dakle najbolje fosforno umjetno gno¬ 
jivo. 

Superfosfat se može upotrijebiti na svim tlima, a 
pogotovo na težim tlima. Dakle na našim svim zemlja¬ 
ma može se superfosfat s uspjehom upotrijebiti. 

Superfosfat može se sipati u svako doba i jeseni i 
u proljeće, jer nema bojazni, da bi se fosforna kiselina 
izgubila. Sipa li se u više obroka, kako se naročito pre- 
poručava kod ozime pšenice, onda valja posipati jedan 
dio (150 kg. na 1 jutro) jeseni pri sjetvi, a drugi dio 
(opet 100 kg.) rano u proljeće kad počinje rast. Sipa 
li se pod jarinu, onda po dvije stotine kilograma na 1 
jutro. 

Sipanje mora biti po mogućnosti čim jednoličnije, 
to jest, da po mogućnosti po čitavom usjevu dođe jed¬ 
naka količina. 

Ako je superfosfat osobito jako fino samljeven, pa 
se možda odviše praši, te ga vjetar lako raznaša, onda 
je najbolje, da se pomiješa sa zemljom ili ako sipamo u 
isto vrijeme i kalijevu sol, onda je najbolje, da se s 
njom pomiješa i tako sipa. 

Rentabilitet je superfosfata uvijek osiguran. 100 
kg superfosfata daje najmanje 250 kg zrna pšenice. Pre¬ 
ma tome sa 100 kg pšenice plaća se superfosfat, a su- 
višak je čisti prihod. 

b) Thomasova drozga. 

U thomasovoj drozgi nalazi se fosforna kiselina, 
koja je topiva u četrunskoj kiselini. Prema tome nije 
ta fosforna kiselina topiva u vodi kao u superfosfatu. 
Ona se dakle polagano otapa i polagano dolazi do dje¬ 
lovanja a u zemlji se samo mehanički porazdijeli. Zato 
ju valja poglavito sipati jeseni ili u vrlo rano proljeće. 
Sipa li se jeseni vrlo je uputno, da se ili zaore ili ba¬ 
rem zabrana. Cim se bolje smiješa sa zemljom, tim je 
njezino djelovanje bolje. Uzima se prosječno 250 do 
300 kg. na jedno jutro. Može se upotrijebiti kod svake 
vrste zemlje ali je najbolje za laka tla. 

c) Koštano brašno. 

Koštano brašno sadržaje oko 18% fosforne kiseline 
i oko 1% dušika. Ovo se koštano brašno preporuča na¬ 
ročito za ozimine, jer djeluje povoljno na rast i dobar 
prirod. 


2. Dušična umjetna gnojiva. 

Dušik jest za pšenicu od velike važnosti, jer biljke 
bez dušika ne bi mogle u opće da rastu. Potrebno jest 
stoga, da imade u zemlji dovoljno dušika, kako bi ga 
žitarice imale na raspolaganje tako, da se mogu nor¬ 
malno razvijati i da donesu dobar prirod. Poznato je da 
dušik upliva vrlo povoljno na razvitak zelenih dijelova, 
a kako pšenica razvija veću količinu slame, potrebno 
jest da imade dovoljno dušika. Taj se dušik doduše đo- 
vađa i u stajskom gnoju. Na žalost u nas se slabo ba¬ 
rata sa stajskim gnojem i u staji i na gnojištu i vani na 
polju tako, da se veće količine dušika iz njega izgube. 
Potrebno je dakle, da dušik dovađa u obliku dušičnih 
umjetnih gnojiva. Od ovih dolaze u obzir: 

a) Čilska salitra. 

U njoj se najskuplje biljno hranivo — dušik — na¬ 
lazi u takvom stanju, da ga biljke mogu bez ikakve 
predhodne promjene da upotrebe kao hranu. 

Pognojimo li pšenicu rano s proljeća čilskom sali¬ 
trom što biva? 

Usjev počne naglo da se razvija, dobije zagasito 
zelenu boju, obilno se hrani ne samo dušikom iz čilske 
salitre već i hranom iz fosfatnog, kalijevog i stajskog 
gnoja. Biljke će bivati svakim danom sve snažnije, 
uskoro će početi i da vlataju dok isti usjevi na obliž¬ 
njim njivama, koji nisu gnojeni čilskom salitrom, tek 
će početi da se oporavljaju. 

Njezino je dakle djelovanje odlično. 

Sva pak vještina u upotrebi ovoga gnojiva sastoji 
se u tome, da se isto posipa po pšenici rano s proljeća, 
čim nastane kretanje sokova t. j. običnih godina naj¬ 
dalje do 15. marta. 

Upotrebi li se salitra kasno, naročito za sušnih go¬ 
dina, i na zemljama, koje nisu valjano pripremljene, 
njeno je djelovanje znatno umanjeno. 

Za pšenicu najbolje je posipati salitru bilo na ne¬ 
koliko dana pred sjetvu, bilo po nicanju ili pred prvo 
okapanje mladoga usjeva. Obično se smatra salitra kao 
proljetno gnojivo, dok se u jesen upotrebljava vapneni 
dušik koji se sipa prije oranja i zaore do dubine od 
20 cm. 

Budući da čilska salitra ima to svojstvo,'da upija 
vlagu iz uzduha, to ona u zatvorenom prostoru vlazi 
svoj okoliš, zbog toga ju treba držati na suhom, zrač¬ 
nom i povišenom mjestu, i radi toga je najprobitačnije 
nabavljati ju neposredno pred uporabom. 

Najbolje je gnojiti tlo neposredno prije kiše, budu¬ 
ći da kiša pospješuje njezino otapljanje i djelovanje. 

Čilska je salitra skupo umjetno gnojivo, po¬ 
radi toga mora se upotrebljavati razumno i sa velikom 
pažnjom, pa onda donosi veliku korist. 

čilska salitra treba da bude prije upotrebe sitna, 
stoga ju treba dobro istucati ili u žrvnju samljeti, jer 
u koliko je salitra bolje samljevena, u toliko sse bolje 
razdjeljuje u zemlji i toliko jednoličnije dospijeva do 
žilja usjeva. Ako je čilska salitra odviše vlažna, treba 
je prije upotrebe razastrti kraj peći ili na sunce, da se 
prosuši ili se nakon što je stucana, pomješa se isto to¬ 
liko potpuno suhoga pijeska i tako se sve zajedno upo¬ 
trebljava. 

Da salitra dođe što prije u vezu sa vlagom zemlje 
(tla) valja je — ako je to moguće — zadrljati. 

Gnojenje pšenice, kad je u porastu, sa čilskom sali¬ 
trom valja obavljati vrlo oprezno, budući da u nepažnji 
znade gnojenje biti opasno. Ako je naime lišće biljke, 
uslijed kiše ili rose vlažno, zalijepi se salitra na list. 
Uslijed velikoga rastvaranja, događa se, da izgori list. 

Poradi toga se salitrom gnoje zeleni usjevi samo u 
ono doba dana, kada se rosa isparila ili kad se usjev 
poslije kiše ponovno prosuši. 

b) Vapneni dušik (kalci jgki cijanamid). 5; 

Vapneni je dušik odlično dušično gnojivo i ako še 
prema, propisipia upotrebi, daje vrlo dobre rezultate. 

Vapneni se dušik dobiva iz zraka, a proizvađa se 
u posebnim tvornicama. Sadržaje od 15.5% do 21% du¬ 
šika i oko 40—70% vapna. Vapneni je dušik vrlo sitna 
prašina, tamne boje. 

Sipa se kod pšenice u jesen bar 10—14 dana prije 
sjetve i najbolje je, da se ili zaore ili zabrana. Kod same 
sjetve može se dati superfosfat. Ako se zaore vapneni 
dušik 20 cm duboko, što je vrlo dobro, ne treba čekati 
sa sjetvom osim izvjesnog vremena, da se zemlja slegne. 

Vapneni dušik polagano prelazi u oblik, u kome ga 
korenje može uzimati te tako i daje biljci dušika ono¬ 
liko koliko ga treba. Prema tome je gubitak mini¬ 
malan. I za to vidimo njegovo dobro djelovanje već 
u jesen. Vapneni je dušik glavno dušično gnojivo 
za jesen. Kako vapneni dušik imade i veće količine 
vapna, sigurno jest da i ono povoljno upliva i na 
samu zemlju, kao i na rastvorbu hraniva u zemlji. 

Prema tome valja za pšenicu u jesen upotrebiti 
vapneni dušik i to 100—150 kg na 1 jutro. 

Kod sipanja dobro je, da se zaštite oči. 

Vapneni se dušik može upotrebiti i kao ovršno 
gnojivo, ali pšenica mora biti suha od rose ili kiše, ina¬ 
če bi nastalo nepovoljno djelovanje. 

Kod nas imade tvornica vapnenog dušika u Ruša- 
ma, Omišu i Šibeniku. 

c) Amonijski sulfat. 

Amonijski se sulfat ili amonijeva sol dobiva kao 
nuzgredni produkt kod fabrikacije koksa ili plina ili 
kod suhe destilacije dušičnih tvari. U novije se vrijeme 
naročito u Njemačkoj pravi iz zraka sintetičnim putem. 
Sadržaje 20 do 21 posto dušika. On se sipa ili u jesen 
ili u proljeće, te se može upotrebiti i kod same sjetve, 
a može se upotrebiti i kao ovršno gnojivo. Osobito do¬ 
bro djeluje na tlima, koja sadržavaju vapna. Sipa se 
80 do 100 kg na jedno jutro. 

d) Vapnena salitra. 

Vapnena se salitra dobiva iz zraka te sadržaje 
15.5% dušika i oko 30% vapna. Ona se vrlo dobro ra¬ 
stvara i dušik dolazi vrlo brzo do djelovanja. Kako ovo 
gnojivo sadržaje i vapna, to će osobito dobro djelovati 
na onim tlima, koja nemaju vapna. Upotrebljuje se ili 
kod sjetve ili pak ovršno, t. j. po usjevu i to 75—100 
kg na 1 jutro. Kako se brzo otapa nije potrebno da se 
posebno još brana. 

Valja strogo razlikovati vapnenu salitru od vap¬ 
nenog dušika. 

Slika 11. Pšenica negnojena. 


e) Druga sintetična dušična umjetna gnojiva. 

Danas se u Njemačkoj producira razna sintetična 
dušična umjetna gnojiva, kao: Amonijski sulfat, amo- 
nijski nitrat, mokraćevina, leuna salitra i neka druga, 
koja sadržavaju sad više, sad manje dušika. 

Njihovo je djelovnje vrlo dobro. 


3. Kalijeva umjetna gnojiva. 

40%-tna kalijeva sol. 

Kalij povoljno upliva na veličinu priroda i na kva¬ 
litetu. Osobito povoljno upliva na tvorbu škroba i sla- 
dora. Prema tome ne smije sipanje kalijeve soli izostati 
kod nijednog kulturnog bilja. 

Slika 12. Pšenica gnojena superfosfatom, kalijevom soli i čilskom 

salitrom. 


Kalijeve soli djeluju kao hranivo i to s kalijem, 
magnezijem i sumpornom kiselinom. One imadu tu važ¬ 
nost, da tlo razriješuju, pa uslijed toga dolazi fosforna 
kiselina do djelovanja. Isto tako djeluju kalijeve soli i 
na vapno, pa stoga mogu biljke da prime i vapno. Oso¬ 
bito je važno svojstvo kalijevih soli da podržavaju tlo 
vlažnim, pa prema tome ne trpi to od suše, dok se zimi 
zemlje gnojeve s kalijevim solima teže smrzavaju. 

Kalijeve se soli mogu da miješaju sa svim vrstama 
umjetnih gnojiva. 

Od kalijevih soli najvažnija je za nas 40%-tna ka¬ 
lijeva sol. Upotrebljuje se za pšenicu 100 kg na 1 jutro. 
Najbolje jest, da se posipa u jesen. 

4. Vapnena gnojiva. 

Na žalost se vapnu kod nas poklanja vrlo mala 
važnost, a ipak je ono vrlo važno gnojivo i trebali bi¬ 
smo od vremena do vremena da vapnimo. Vapno djeluje 
kao hranivo, djeluje kemički, fizikalno i bakteriološki. 



Slika 13. Lijevo negnojena, desno gnojena superfosfatom, kalijevom 
soli i vapnenim dušikom. 


Sadra. 

Sadra sadržaje vapno i sumpornu kiselinu. Vapno 
djeluje fizikalno da rahli zemlju i tako teška zbita zem¬ 
lja postaje lakšom; ono djeluje kemički da otstranjuje 
kiseline iz zemlje; djeluje biološki da pomaže mikro¬ 
organizme, koji su neophodno nužni u svakoj zemlji. 
Važnost je dakle vapna velika. 

Sadrom đovažamo i sumpornu kiselinu, pa kako 
ona osobito dobro upliva na rast lepirnjača (djeteline, 
lucerne, graška i t. d.), potrebno je da se je i zemlji 
dovađa. 

Najveću važnost imade sadra za t. zv. salitrene 
zemlje, kojih imađemo mi mnogo, a donašaju vrlo slab 
ili nikakav prirod. Dovađanjem sadre te se zemlje po¬ 
pravljaju i donašaju dobar prirod. 

Sadrom se može gnojiti svako kulturno bilje, a na¬ 
ročito lepirnjače, koje su osobito zahvalne za svaku ko¬ 
ličinu sadre. Kako se djeteline siju među pšenice, pre- 
poručam da se pšenica u jesen pognoji sa 400—500 kg 
sadre. 


Kako vidimo za pšenicu su sva ova hraniva vrlo 
važna i treba ih dodavati u dovoljnoj količini da bi mo¬ 
gla donesti dobar prirod i dobru kvalitetu. Kada gno- 
jimo sa fosfornom kiselinom, dušikom i kalijem odnosno 
vapnom, onda nazivljemo to »punom gnojidbo mc, 
za koju je, kako smo prije vidjeli, pšenica vrlo za¬ 
hvalna. 



Slika 14. Sipalica za umjetan gnoj. 


Međutim se gornja hraniva mogu dati i u smjesama.. 
Tako poznamo smjesu »K A S«, koja sadržaje kalij, amo- 
nijski sulfat, superfosfat i sadru (gips). Zatim »H e r- 
k u 1 e s«, koji sadržaje ista hraniva kao i KAS, a po¬ 
red tih hraniva sadržaje još i organskih tvari u dovolj¬ 
noj mjeri. »Nitrofoska 1«, sadržaje svu biljnu hra¬ 
nu koju biljka Wfeba za izgrađivanje svog tijela i dobrog 
priroda naime dušik, fosfornu kiselinu, kalij \ vapno. 

Razuman će gospodar za pšenicu upotrebljavati 
umjetna gnojiva, jer će stajski gnoj upotrebiti za oko- 
pavine i druge kulture, koje trebaju baš stajski gnoj. 

Sipanje umjetnih gnojiva. 

Umjetna gnojiva valja jednolično porazđijeliti po 
zemlji tako da svaka biljka dobije jednake količine, jer 
inače je pšenica nejednolična u rastu i nejednolično 
dozrije. 

Sipa se rukom omaške ili pak sipalicom omaške ili 
u redove ili u kućice. Danas imade već raznih sipalica 
koje su vrlo dobre, a koje mogu da sipaju najmanje i 
najveće količine. Sipalica radi jednolično i dobro, pa su 
osobito prikladne za sva umjetna gnojiva, koja se praše 
(vapneni dušik, sadra, vapno). 


18. Sjetva. 

Priprema sjemena za sjetvu. 

Svaki dobar gospodar može malim trudom popra¬ 
viti svoje sjeme i tako postići daleko veći prirod, nego 
što ga je prije imao. 

Korov na primjer umanjuje prirod i kvari tlo a ti 
ga sam širiš, jer ga posiješ zajedno sa žitom. Uspije li 
ti dobiti takovo sjeme, koje će biti čisto od korova, eto 
već velikog uspjeha. A nije to teško postići. 

Dok je još žito vani na polju, odaberi si za sjeme 
jedan dio zemljišta na kome ima najmanje korova. Još 
ćeš bolje učiniti ako dadeš korov opljeviti. Malo truda 
ali će ti se obilato naplatiti. Sasvim je razumljivo da 
u žitu, koje je na takovom tlu požeto, nema sjemena 
od korova. 

Najprije treba razlučiti pljevu od zrna. To se čini 
na najrazličitije načine, ali je ipak najbolji onaj sa v j e- 
trenjačom. Imade raznih vrsta vjetrenjača, ali bez 
nje ne bi smjelo biti gospodara, zadruga ni sela. Vje¬ 
trenjača je tako važna kao i svaki drugi stroj. Ona radi 
daleko jeftinije, brže i čišće, nego li vijanje. Ona zapre¬ 
ma malo mjesta, nije ni skupa, a jednostavno je naprav¬ 
ljena. 

Provjetreno sjeme nije još posve čisto, pa sadržaje 
još i različitog sjemena, kamenčića i korova. Takovo se 
sjeme ne smije upotrebiti za sjetvu. 

Ima zato posebnih strojeva, koji ti sjeme posvema 
očiste od svih nečistoća a napose od korova. Ovi stro¬ 
jevi nisu skupi, a za nekoliko će se godina lijepo ispla¬ 

titi. Može se i više njih složiti, pa ga skupa naručiti. 
Ovaj stroj zove se tri jer (redaljka). Imade i takovih 
strojeva koji mogu da razluče grahoricu, kukolj od 
pšenice ili zobi, dakle okruglo sjeme od dugoljastog ili 
plosnato. Takav se stroj zove »pužtrijer«. 

Imade danas kombinovanih strojeva, koji čiste, rede 
i sortiraju sjeme, a tjeraju se ili rukom, ali još bolje 
motornom snagom. Tako poznamo »Petkus«, »Selektor«, 
»Phonix«, itd. 

Nije dosta da je sjeme čisto od korova, već mora 
imati i druga dobra svojstva. 



Slika 15. Trijer »Feniks-Extra. 


Već kod mlatnje moraš paziti da ga ne ozlijediš, 
jer ozlijedjeno sjeme teže klije, a klica bolesti lako udje 
u njega. Ako ga močiš proti snijeti, ulazi unutra teku¬ 
ćina te sjeme izgubi klijavost. 

Dobro sjeme treba prije svega da je sačuvano na 
suhom hladnom mjestu i da nije prestaro. Sjeme, drža¬ 
no na vlažnom mjestu obično je bez sjaja, a gdjekada 
i zaudara. Ovakovo sjeme slabo klije, još slabije niče i 
daje kržljavu biljku. Dobro sjeme mora biti posvema 
dozrelo, a ne valja ono, koje je nezrelo pokupljeno, pa 
je namreškano. 

Vrlo je dobro znati, da li je sjeme klijavo ili nije. 
Sjeme od slabije klijavosti, gušće ćeš posijati, a sjeme, 
koje ima jako mnogo neklijavih zrna, potrošit ćeš ra¬ 
dije za hranu nego da ga sjetvom uništiš. 

Klijavost možeš lako ustanoviti. Točno izbroji sto 
zrna i metni ih u vlažnu bugačicu, ili vlažnu vunenu 
krpu. Položi ih na toplo mjesto i svaki dan vodom malo 
okvasi. Već treći dan će nešto proklijati, a domala će 
proklijati i sve klijavo zrnje. I tako ćeš skoro znati ko¬ 
liko je postotaka klijavog zrnja. 



Slika 16. Puž trijer. Slika 17. Tvrda (smrdljiva) snijet na pšenici. 


14. Prašenje protiv snijeti. 

Snijet (smrdljiva ili tvrda) znade često da nam uništi 
velik dio priroda. Na zrnju žitarica se zadržavaju klice 
snijeti koje sa sjemenjem dospiju u zemlju i tu za vri¬ 
jeme klijanja zaraze usjev u velikoj mjeri. Da se od sni¬ 
jeti obranimo, moramo dakle sjeme žitarica očistiti od 
klica snijeti. Uništavanje klica snijeti na zrnu, određe¬ 
nom za sijanje, jedino je moguće i bezuvjetno je nužno, 

ako hoćemo da nam usjev ne bude napadnut od snijeti i 
prirod uništen, jer je šteta od snijeti golema. Dosada su 
se upotrebljavale kao sredstvo za uništavanje snijeti 
na sjemenu žitarica različne vodene kemičke rastopine, 
koje su manje više, udovoljavale svrsi, ali je postupak 
kvašenja žitarica tekućinom veoma nespretan, osim to- 



Slika 18. Obično bure za prašenje pšenice. 



Slika 19. i 20. Strojevi za prašenje protiv snijeti. 


ga zahtijeva više vremena, dok se kvašeno sjeme opet 
osuši a može da štetno djeluje i na klijavost. Međutim 
imade sredstava za suho prašenje sjemena, koja eu da¬ 
leko uspješnija i lakši je s njima postupak, n. pr. Tilan- 
tinom ili Porzolom ili Abavitom. Glavni je učinak kod 
suhoga prašenja protiv snijeti da je svako zrno posve 

obavito prahom to jest, tim sredstvom za prašenje, koje 
ubija klice snijeti. Da to omogućimo našim gospodari¬ 
ma, imade zato podesna i jeftina patentirana sprava za 
suho prašenje žitarica protiv snijeti. 

Ova se sprava sastoji u glavnom od bubnja u koji 
se metne sjeme sa sredstvom za prašenje. Okretanjem 
bubnja sjeme se pomiješa sa sredstvom za prašenje. 
Bubanj sadržava oko 50 kg sjemena. Sprava je tako vi¬ 
soko građena, da se može lako okretati i da se radnik 
ne umori pri poslu. Sadržina bubnja može se na veoma 
jednostavan način isprazniti u vreće ili posude koje 
se stave ispod sprave za prašenje. 

Posao sa spravom za prašenje je vanredno jed¬ 
nostavan. Uređaj bubnja omogućuje prašenje a da se 
sredstvo tim prašenjem ne gubi, jer je sprava za vri¬ 
jeme okretanja hermetički zatvorena, pa je potrošak 
sredstva minimalan. 

Sjeme koje je obavito prahom protiv snijeti može 
i dulje vremena stajati bez opasnosti da bi djelovanje 
ovog sredstva imalo loše posljedice na klijavost. Stoga 
se može prašiti u svako doba i prašeno sjeme može se 
spremiti do sijanja. 

Dok pšenicu, koja je zaražena tvrdom ili smrdlji¬ 
vom snijeti, možemo raskužiti t. j. raznim sredstvima 
možemo truske (spore, sjemenke) uništiti, ali ne može¬ 
mo uništiti spore prašne snijeti nikakvim sredstvima, 
jer se spora prašne snijeti nalazi u unutrašnjosti sje¬ 
mena, do koje ne mogu doći ona sredstva. Za pobijanje 
prašne snijeti služi samo ugrijana voda, ali je i to sud¬ 
stvo gotovo neuporabivo, jer malo veća toplina ubija 
klijavost. (Vidi stranu 56.) 


15. Kada se sije pšenica? 

Sjetvu pšenice valja tako udesiti, da se biljka može 
još prije nego li nastupi jača studen razbusati (ubo- 
koriti). Prema tome treba da se gospodar ravna po prili¬ 
kama dotičnog kraja. U hladnijim krajevima treba ra¬ 
nije, a u toplijim kasnije sijati. Ako je kraj odviše hla¬ 
dan onda je bolje da se sije jarina nego li ozimma. 

Kasnije se često puta mora sijati i onda, ako se 
jeseni pojavljuju razni štetnici, koji bi znali usjevu na¬ 
škoditi. Ipak se ne preporuča prekasno sijati, jer sjeme 

nema dovoljno topline. Ono nabubri, a ne može da pro¬ 
klize. pa lako zapljesnivi i postane neklijavo, a mlad 
usjev je još tako nježan, da nije nikada siguran od 
mraza i pozebe. Dogodi se, da je dobro urodila pšenica, 
koja je bila u prosincu posijana, ali to je vrlo rijetko i 
može se više uzeti kao iznimka. 

Ali zato nemoj ni prerano sijati, najbolja je zlatna 
sredina. Pšenicu, koju si prerano posijao lako preraste 
korov osobito na jakim i gnojnim tlima. Cesto se i pre¬ 
jako razvije, pa lako pozebe ili se uduši pod velikim 
snijegom. Znaš dobro, da svaka biljka treba za disanje 
zraka, pa ga ne će imati dosta ispod jakog snijega, nego 
će uginuti i sagnjiti. 

Pšenica se obično sije u rujnu i listopadu, a u vrlo 
hladnim krajevima i ranije u kolovozu. 


16. Koliko se sije po rali i kako? 

Prije nego odlučiš, koliku ćeš množinu zasijati na 
svojem polju moraš dobro promisliti i oprezno promo¬ 
triti sve prilike, koje uplivaju na rast bilja, jer o tome 
vrlo često ovisi, koliko ćeš žeti. Ne može ti se točno 
reći na broj: »toliko odvaži i posij« već valja, da sam 
odrediš prema uputi, koja će ti se dati. Drži se ovih 
uputa: vlažnije, bolje gnojeno, jače tlo, pa i ono, koje 
je rano posijano, treba manje sjemena. Kasno posijan 
usjev i na mršavom tlu treba više sjemena, a pri tom 
ipak ne će poleći. Jarina treba, da je uvijek gušće po¬ 
sijana nego ozimina. 

Treba, da znaš, da se za vlažna i lijepa vremena, 
i na dobrom tlu usjev jače razbusa i stoga mora biti i 
rede posijan, jer bi gusti usjev lako polegao. Posiješ li 
prerijetko to opet ne valja, jer se polje silno zakorovi. 
Prerijetka pšenica ne zasjenjuje tlo, pa može mladi ko¬ 
rov po volji rasti. 

Općenito uzevši sije se omaške na ral oko 80 do 
150 kg već prema gore navedenim prilikama, a sa stro¬ 
jem u redove 60—100 kg. To vrijedi za oziminu, jarine 
ćeš nešto više posijati oko 100—160 kg omaške i 70 
do 110 kg u redove. Iz ovoga si mogao razabrati da se 
sijanjem u redove prištedi na sjemenu. 

Mnogo bolje i praktičnije, nego sijanje rukom je 
sijanje sijalicom i to u redove, jer ima sijalica, koje i 

omaške siju. Sijanjem sa strojem se mnogo dobije na 
vremenu. Zrno pada jednoličnije, pa se usjev bolje ra¬ 
zvije, jer ima dosta hrane i zraka. A najglavnije je, da 
se sijalica može točno naravnati, da sije koliko se hoće 
po rali. To je vrlo potrebno, jer samo tako možeš po¬ 
stići najveći prirod. Ako naime previše zasiješ polegne 
ti usjev, pa mnogo propadne, a ako premalo zasiješ do¬ 
biješ rijedak usjev i daleko manju žetvu. 

Razmak u redovima napravi obično oko l'O—15 cm. 
Ne će biti uvijek jednak razmak. Širi su redovi što je 
bolje tlo, što je ljepše vrijeme i što si ranije posijao. 



Slika 21. Sijačica »Budućnost« original Pracner. 


Ima i drugih načina sijanja pšenice i to u veće i 
šire redove, a sije se i u kućice. Naročito se sije u sire 
redove za to, da bi se pšenica mogla okapati (prašiti), 
jer je dokazano, da se okapanjem (prašenjem) dade 
znatno povisiti prirod. 

Dobro ćeš učiniti, da sjeme zagrneš čim si posijao 
pšenicu. Šiješ li u redove sa strojem, to već doneklp 
sam stroj sjeme zatrpa, no dobro će biti, ako prodrljaš 
sijanje još laganom drljačom, koja ima sitne zube. Pri 
tom se otvara tlo, da može laglje u njega ulaziti zrak, 
koji je potreban sjemenu za klijanja i mladom korije¬ 
nju za disanje. 

Ti znaš da svako sjeme može samo onda prokli- 
jati, ako ima dovoljno vlage. Šiješ li u vrijeme velike 


34 


suše, to je u gornjem dijelu tla, gdje leži sjeme, tako 
malo vode, da ti sjeme ne će dugo vremena proklijati. 
Što bi ti pri tom napravio i kako bi doveo potrebitu 
vodu do sjemena? Ako dobro promisliš, to će ti biti 
na to vrlo jednostavno i lako odgovoriti. Sunce osuši 
samo gornji sloj zemlje a donji je rijetko kada posve¬ 
ma suh već je, kad više, kad manje vlažan. Treba samo 
preći valjkom preko sijanja, da zbiješ gornji sloj uz 
donji i vlaga će doći do sjemena. 

Ako je lijepo vrijeme i dosta vlage u tlu, nikne 
pšenica već za nekoliko dana. Potraje li dulje toplo je¬ 
sensko vrijeme, onda se pšenica već u jeseni dobro raz¬ 
busa. Dobro je busanje vrlo potrebno za dobar prirod, 
jer je nerazbusali usjev prerijedak, pa ne može uz naj¬ 
bolje busanje i obrađivanje donijeti obilat rod. 

Šiješ li preplitko može se dogoditi, da ti se pšenica 
previše razbusa. Ni to ne valja, jer su izbojci sve sla¬ 
biji što su dalje od sredine, pa imaju slabije klasje i 
slabije zrno. Na takvom ćeš polju dobiti mnogo slame, 
ali malo zrnja. 

Jeli sjeme previše duboko zasijano, mora da raste 
neko vrijeme kroz sloj zemlje, dok ne dođe na povr¬ 
šinu, da se može razbusati. Ovakov se usjev kasno raz¬ 
busa i zlo busa, jer oslabi prodiranjem kroz zemlju. 
Čim je tlo bolje i hranivije, tim će i pšenica bolje raz¬ 
busati, zato se može i rede posijati. Ozima se uvijek 
jače razbusa nego jarina. 


17. Što ćeš napraviti, ako je pšenica slaba, a što, ako 

je prejaka? 

Dogodi se često, da je bila hladna jesen, pa je usjev 
slabo u jeseni busao ili je bila jaka zima, pa je usjev 
zlo prezimio, — u jednom je i u drugom slučaju usjev 
slab. Tome se može pomoći samo tako, da biljke prisi¬ 
liš na jače busanje u proljeću. Busanje će biti snažno 
samo onda, ako je tlo gnojno; treba ga dakle pognojiti. 
Stajskim gnojem ne možeš više pognojiti, pa ćeš oda¬ 
brati od umjetnih gnojiva ono, koje se brzo topi u vodi 
i prema tome brzo djeluje na biljku. U tom ćeš slučaju 
u proljeće polje posuti s kojim đušičnatim umjetnim 
gnojem (čilskom salitrom, vapnenom salitrom, vapne- 

nim dušikom i t. d.) i superfosfat. Ova gnojiva imaju 
sve navedene prednosti i za kratko će ti se vrijeme 
usjev ojačati i razbusati. 

Pregust i prebujan usjev lako potegne. Da tome 
izbjegneš, dobro je vrške u proljeće pokositi ili pustiti 
ovce, da popasu. Učini to rano u proljeće, dok još usjev 
nije počeo bujati. Pri tom moraš ovce protjerati kroz 
polje, a ne pustiti ih na jednom mjestu pasti. Dogodi 
se lako, da prekoračiš mjeru, pa ti usjev previše osla¬ 
bi i donese manji prirod. Isto tako treba, da budeš opre¬ 
zan i kod otkosivanja. Možeš polje i teškom drljačom 
prodrljati, jer će ova iščupati nekoje biljke, koje će 
uginuti, pa će napraviti mjesta ostalima, da mogu uspi¬ 
jevati i da imaju dovoljno svijetla i hrane. Moraš taj 
posao obaviti dosta teškom drljačom. Ovakovim se br¬ 
ljanjem ujedno prorahljuje tlo, što je od velike koristi. 
Često je dobro, da se povalja ježastim valjkom, jer će 
se i njime nekoliko biljaka uništiti. 

Na sijanje često napadaju vrane i druge ptice i 
kupe posijano zrnje. Proti vranama se mogu čitati po 
novinama razna sredstva, koja još nisu dovoljno pro¬ 
kušana, a ni uspjeh im nije siguran. Tako n. pr. ne¬ 
koji bojadišu zrno u tekućini, da postane iste boje po¬ 
put zemlje i da ga vrane ne opaze. Ali se time nije 
postigao veliki uspjeh. Još je najbolje postreljati neko¬ 
liko vrana i povješati ih na koce po njivi, da se druge 
plaše. 

Opaziš li čim je usjev niknuo, da su vrane jako. iz- 
jele sjeme ili da si ga neoprezno močio proti snijeti, 
pa postalo neklijavo ili da si ga kojim slučajem pre- 
rijetko posijao, valja ti odmah usjev nadosi jati. 

Za nadosi ja van je treba, da namočiš sjeme u vodi, 
da nabubri, jer bolje niče i da ga makar i omaške ša¬ 
kom razaspeš po brazdama. Prije i poslije nađosijava- 
nja pobranaj polje laganom drljačom (branom). 

Ako nije bila prejaka zima i ako je usjev bio po¬ 
krit snijegom, tada obično dobro prezimi. Često se tlo 
od smrzavice nadigne. Takovo nadizanje škodi osobito 
mladim biljkama, jer im korijenje ispuče, zato ih treba 
u proljeće prije nego se život u bilju počeo buditi, valj¬ 
kom opet natrag pritisnuti. 

Djelovanjem zraka i oborina napravila se je na po¬ 
vršini kora, koja za lijepih dana u proljeću još više 
otvrdne. Ovako se zbijena površina za žege lako isu¬ 
ši, pa ti polje često strada od suše. _ 


36 


Kruta kora ujedno priječi, da ne može zrak do ko¬ 
rijena, pa bilje slabo uspijeva. Zato neka ti bude prva 
dužnost u proljeće, čim počne život u bilju, da polje 
dobro prodrljaš laganom drljačom sa oštrim zubima (ne 
uzimlji teške drljače, jer će ti usjev jako prorijediti). 
Ovako prodrljano polje mora iz daleka izgledati, kao 
na novo izorano, tek se gdje gdje vidi koji bus. To je 
vrlo korisno, jer očisti polje od sitnog korova, koji je 
počeo nicati i prorahliš tlo, da može zrak u njega ula¬ 
ziti. Pristup je zraka vrlo potreban, da mogu hraniva 
u tlu strunuti i da može korijen uspijevati. 

Drljanjem se ujedno razbije veza između najgornje 
površine, koja je izvrgnuta suncu i suhim vjetrovima i 
donjeg tla punog vlage. Time se sprečava, da gornja 
površina tla ne vuče vlagu iz donjeg dijela, gdje je 
voda potrebna za hranu bilja. Na taj ćeš način moći 
uzdržati tlo vlažnim i u najvećoj suši, pa ti usjev ne 
će stradati. Nemoj se obazirati na to, što možda nitko 
tako u selu ne čini, jer su mnoge pametne stvari tek 
kasno ušle na selu u uporabu. 

Takovo je đrljanje dobro samo na lakim tlima, na 
teškim ne koristi mnogo. Najbolje je đrljati prije kiše, 
jer će kiša, kad padne, opet lijepo sieći zemlju oko kori¬ 
jenja. Ako dugo ne pada kiša, onda usjev povaljaj, da 
može vlaga doći do korijenja. Usjevi, koji su u redovi¬ 
ma sijani, lako se okapalima okapaju, pa je to mnogo 
bolje nego đrljanje i može se na svakom tlu rabiti. 


18. Na koji ćeš način obraniti pšenicu od zime i suše? 

Pšenice ne stradaju zimi toliko od studeni koliko 
od golomrazice, te od nestašice vlage i zraka. One mogu 
podnijeti veliku studen. Smrzavaju se tek kod 20—25° 
C, pa zato nije smrzavanje tako često. 

Mnogo gore stradaju biljke od golomrazice. Golo- 
mrazica ih iščupa iz zemlje. Uzrok je tomu slijedeći: 

Svakomu se već dogodilo, da je zimi ostavio sta¬ 
klenu bocu punu vode na prozoru ili gdje vani. Ako je 
bila jaka studen pa se voda smrzla, našao je u jutro 
puknutu bocu. Mnogi se pitao: »A uslijed česa je boca 
pukla?« Razlog je vrlo jednostavan. Voda se kod smr¬ 
zavanja raširila, stijene boce nijesu mogle podnijeti 

pritiska, pa su popucale. Led dakle treba više prostora 
nego voda, od koje je nastao. Zato je on lakši od vode, 
pa pliva na površini, a ne propada na dno. 

Isto se događa kod golomrazice u tlu. I tamo se 
voda smrzne. Kod smrzavanja se širi, pa jako tišti gor¬ 
nji dio tla, koji se uslijed pritiska malo nadigne, isto 
tako lako kako će se tebi nađignuti papir, ako ga tištiš 
sa dvije stranne. Nadignuta zemlja podigne sa sobom 
i biljku, koja je na njoj, ako se nije korijenom jako 
uhvatila za dublji sloj tla. Nastane li sada toplo vri¬ 
jeme, tlo se otkravi i opet splasne, dok korijenje uzdig¬ 
nutih biljki ostane onoliko u zraku, za koliko je bila 
biljka dignuta. 

Kod slijedeće smrzavice događa se isto. Opetuje 
li se to nekoliko puta, smrzavica iščupa iz tla biljku, 
koja ima slabo razvijen korijen. Da se spriječi ovo ču¬ 
panje, treba rano sijati i treba nastojati, da je u tlu 
dosta hrane, da se biljka do zime može dobro razviti. 
Zato je dobro sijati žitarice iza lepirnjača, jer one ra¬ 
zvijaju bujno i duboko korijenje, pa u šupljinice, koje 
ostaju iza toga korijenja, lako prodire korijen žitarica. 
Kad su donekle biljke izvučene valja ih u proljeće po- 
valjati a nakon stanovitog vremena valja usjev pobra- 
nati. 

Često strada usjev zimi od žeđe. Ako je voda u tlu 
smrznuta, ne može je biljka primati, pa trpi od nesta¬ 
šice vode. Lijek je proti tome opet rana sjetva. Tada je 
biljka dobro razvita i korijenje ide dublje u zemlju, a 
dublji se slojevi rijetko kada smrznu, pa korijenje ima 
dosta vode. 

Već smo čuli, da i biljka diše. I njoj je potreban, 
kao što i ljudima i životinjama, zrak za disanje. Leži li 
na polju dulje vremena veliki snijeg osobito, ako se na 
njemu uhvati ledena kora, ne dolazi do biljke dovoljno 
zraka, pa se događa, da ih se dosta zaguši. Valjani go¬ 
spodar će posipati čađu ili kakvu crnu prašinu, koja 
će praviti na snijegu pukotine, a kroz koje će doći zrak. 
Dakako to se dade učiniti na malim ploštinama ali na 
velikim ne. 

Od suše branimo se rahlenjem, okapanjem za vri¬ 
jeme vegetacije, dubokim oranjem itd. 

19. Lijeganje. 


Svima nama gospodarima poznato je, da pšenica 
običava poleći a ipak će ih biti mnogo, koji ne znadu, 
što bi mogao biti uzrok tom lijeganju. Svatko se je i 
uvjerio, da mu pšenica, koja je polegla donese slabiji 
prirod, a i kvaliteta tog sjemena je dosta loša. Zrno 
je naime polegnutog žita slabo, nabrano i brašnato, 
slama pako obično pocrni, pa je gotovo ne možemo ni 
blagu pohraniti već ju moramo isključivo upotrebiti 
za stelju. Kod polegnutog žita ne možemo upotreblja¬ 
vati ni strojeva, a kako su danas radne sile i preskupe, 
to će nam polegnuto žito dati dvostruko posla. 

Promatramo li biljku, koja je polegla samo po nje¬ 
zinoj vanjštini, pa makar i samo površno, kao i onu. 
biljku, koja nije polegla, pa tu možemo odmah vidjeti 
znatne razlike u gradnnji i razvoju pojedinih dijelova. 
Na polegnutoj biljci, koju možemo nazvati i bolesnom, 
najdonji su se dijelovi tako zvani »internodiji« to jest 
oni dijelovi, koji se nalaze između dvaju koljenaca,. oso¬ 
bito produljili te su tu i najtanji, dok su ti dijelovi kod 
nepolegnute odnosno zdrave biljke kratki i debeli. 

Promatramo li gradnju unutrašnju ovih biljaka i 
to možda u uzdužnom i prosječnom prorezu, što može¬ 
mo osobito povećalom (mikroskopom) opažati, to ćemo 
uvidjeti, da su te razlike još znatnije. Stanice naime 
polegnute biljke osobito su se produljile, imađu tanke 
stijene, a baš ove stijene podavaju jakost i čvrstoću 
vlatima pa uslijed toga i teže polijegaju. No lijeganje 
bit će još slabije, ako najdonji list obavija samu vlat. 
To je naročito kod drugog internodija. 

Prorez poprijeko, ako ga promatramo_ s poveća¬ 
lom, kaže nam, da su stanice kod polegnute biljke tanke 
i uopće su slabo razvite, nisu ni odviše skupa stisnute 
kao na primjer kod saća, nego ima među njima praznih 
prostora, a ti prostori podaju slabost vlati. Mnogo su 
solidnije i čvršće te stanice kod nepolegnute biljke. 

Promatramo li dalje naše prereze, to možemo jasno 
vidjeti, kako su ti dijelovi u zdrave i nepolegnute bilj¬ 
ke zelene, to jest one posjeduju t. zv. lisnog zelenila 
(Klorofila). To su naime mala sitna okrugla zelena 
tjelešca, kojih ima u stanicama vrlo mnogo a poredana 
su uzduž stijene stanica, a baš ova tjelešca podavaju 
biljci onu intenzivnu zelenu boju. Ovih tjelešaca imađe 

u biljci, koja je polegla, vrlo malo, pa su zato i dije¬ 
lovi kod polegnute biljke žućkasti odnosno bijeli. 

Pa zar nije dakle pomanjkanje svijetla uzrok lije- 
ganju? Vidimo dakle da je sunčano svijetlo od velike 
važnosti da nam žito ne polegne. 

No ovo lisno zelenilo ne služi samo za to žitaricama 
i drugom bilju da ne polegne, nego je i glavni uvjet da 
može biljka primati hranu, odnosno da primljenu hranu 
dalje pretvara i upotrebljuje za izgradnju stanica. 
Šiljka je naime u stanju da iz hraniva, koja ona primi 
korijenom ili lišćem pretvara u tvar koju mi nazivljemo 
»škrobom«, ovaj se škrob dalje pretvara u slador i 
druge sastavine. Prema tomu da se ovaj škrob može 
stvoriti, potrebno je svijetlo, pa možemo reći: Bez svje¬ 
tla nema lisnog zelenila, bez lisnog zelenila nema 
škroba, bez škroba nema staničevine, a bez staničevine 
nema čvrstoće ni gipkosti, pa takva biljka vrlo lako 
lijega. 

Zapitat će netko: Pa kako može na polju svijetla ne¬ 
stati kad biljke u polju slobodno stoje, a može im priti- 
cati svijetlo sa sviju strana: Na to odgovaramo, da je 
prvi uzrok pomanjkanju svijetla: gusta sjetva. Kako god 
nije dobro, kad mnogo ljudi i djece u jednoj sobi sta¬ 
nuje, jer to pokazuje obično sliku bijede i nevolje, a 
nastane li kakva priljepčiva bolest poumru gotovo svi 
ili velika većina i ta se bolest dalje širi, isto je tako i 
sa žitom, koje gusto stoji. Svaka biljka zahtijeva za 
svoj razvoj stanoviti prostor, a ako je pregusto, onda 
više nije normalan razvoj. Sunčano svijetlo ne može 
prodrijeti do najdonjih dijelova, lisno se zelenilo u tim 
dijelovima ne može da stvori, a kako smo već čuli, ka¬ 
kvo djelovanje imade ovo zelenilo, to nije ni čudo, da 
su takve biljke u najdonjim dijelovima vrlo slabe i 
lako prema tomu polegnu. 

Kod guste se sjetve ne može ni biljka da razbusa, a 
ipak je to nužno, pa će uslijed toga trebati manje sje¬ 
menja. Stoga valja nastojati, da se preveliku gustoću 
sjetve izbjegne, jer bolje je da bude i usjev nešto rjeđi, 
jer će se svojim busanjem i onako raširiti i pokriti 
zemlju, a sunce će moći do najdonjih dijelova lako do¬ 
spijevati, pa će ti dijelovi moći ojačati i takve biljke 
ne će poleći. 

Ako je dakle potrebno, da svaka biljka imade svoj 
razvojni prostor, to moramo isti i biljci dati, a da to mo¬ 

žemo učiniti, najbolje jest da sijemo u redove. I o tom 
nema dvojbe. Kad se sije u redove, to je jednaki prostor 
za svaku biljku. Svako zrno dođe jednako duboko, jed¬ 
nako se korijen razvija, a isto tako i svi nadzemni dije¬ 
lovi. Množinu sjemena možemo na vlas regulirati, dakle 
možemo upravo onoliko sijati, koliko hoćemo pa ako bi 
moglo nastati poleganje, ali je ipak to rede, nego kad 
sijemo omaške. Sunčano svijetlo jednolično će dopirati 
do najdonjih intenodija, oni će se najbolje razvijati, sta¬ 
nice će odebljati, pa makar da imade i mnogo dušika, 
taj će se točno regulirati. Dakako da može i tu nastati 
poleganje, ali je ipak to rede, nego kad sijemo omaške. 
Da se pri redomičnoj sjetvi zaštedi vrlo mnogo sjeme¬ 
na, o tome nije potrebno mnogo spominjati. 

Već iz ovoga proizlazi, da ćemo morati uvijek po¬ 
duzimati ređomičnu sjetvu. Na bujnim tlima preporuča 
se osim toga i nešto rieđe sijati, jer će se usjev još raz- 
busati, a preveliko busanje i ako je gusto sijanje sprije- 
čava rast u debljinu i prema tomu žito polegne. 

Kako god što može gusta sjetva da pogoduje lije- 
ganiu, isto tako djeluje i prejako gnojenje, a naročito 
gnojenje stajskim gnojem i drugim dušičnim gnojivima. 
Svatko je naime već mogao opaziti, da na onom mjestu 
gdje je stajski gnoj u kupovima ležao, da se tamo oso¬ 
bito žito dobro razvija. Ono je već prije klasanja tamno 
zeleno, gotovo sasvim crno, mnogo jače od drugog žita, 
pa se iz svega vidi, da je tomu žitu stajalo na raspo¬ 
laganje vrlo mnogo dušika. No što se dogodilo iza prve 
kišice pa makar bio i mali povjetarac? Žito je poleglo. 
A zašto? Sila dušika pogodovala je brzom razvoju, pre¬ 
jako se je razbusalo, tako da sunčano svijetlo nije mo¬ 
glo nikako doprijeti do donjih dijelova. Oni su ostali 
slabi i blijedi, stanice su bile dakle slabe, a čim je do¬ 
šao i mali vjetar sa kišom, to je žito poleglo. Isto bi se 
to dogodilo, kad bi dodavali veću količinu dušika sad 
bilo u obliku čilske salitre, amonijevog sulfata ili vap- 
nenog dušika. I taj dušik pogoduje razvitku slame pa 
stoga i to žito, ako ima previše dušika lako polegne, 
donaša mnogo slame, malo zrna. 

Kanimo li ipak upotrebiti dovoljno dušika ili nam 
je dotična oranica i previše gnojna, naročito možda po¬ 
slije kukuruza, a želimo ipak sijati žitarice, to da spri¬ 
ječimo barem donekle lijeganje, moramo dodavati dru¬ 
gih hraniva. Ta su hraniva fosforna kiselina, koju đo- 

dajemo u obliku superfosfata ili koštanog brašna i ka¬ 
lij, koji dodajemo u obliku 40%-tne kalijeve soli, jer je 
ta najjeftinija za naše prilike. Time naime, što imade i 
drugih hraniva na raspolaganje osim dušika, mogu se 
stanice razvijati u debljinu, dok ako je na raspolaganje 
samog dušika, raste stanica samo u duljinu, pa takva 
biljka vrlo rado uslijed slabosti polegne. 

Da to potvrdimo navađamo ovdje i pokus, koji je 
proveden poslije kukuruza a pod pšenicu. Pokus je za¬ 
uzimao tri plohe: na jednu se je plohu posipala fosforna 
kisel/Aia (superfosfat 200 kg na 1 ha), a na drugu fos¬ 
forna kiselina i kalij (superfosfata 200 kg i 40-postotne 
kalijeve soli 100 kg nna 1 ha). Na treću plohu nije se 
ništa sipalo. Rezultat tog pokusa je bio, da je 4. ploha 
donesla 9 a druga 13 q viška. 

Mi vidimo, da je prirod, gdje su bila posipana umjet¬ 
na gnojiva bio najbolji, a isto tako i nisu te plohe ni 
polegle, dok je ploha, na kojoj umjetna gnojiva nisu 
sipana, bila polegla, a dakako da odatle i slabiji prirod 
i lošija kvaliteta sjemena. 

Spomenuti nam je nadalje, da će na samo lijeganje 
imati upliv i pređusjev. Ako je, na primjer, predusjev 
djetelina ili lucerna, korun ili kukuruz ili možda koja 
druga lepirnjača, dakle usjevi, koji ostavljaju u tlu 
mnogo dušika, onda će dakako i taj dušik povoljno 
uplivati na brzi razvoj žitarica. Uslijed, ovog prebrzog 
rasta, produljit će se i. stanice na najdonjem internodiju, 
pa će uslijed toga i žitarice lako poleći. Pa tko se već 
nije uvjerio kako mu pšenica poslije djeteline polegne? 
Prema tome vrijedit će i ovdje, ako. poslije, djeteline 
sijemo žitarice, da im dodamo i drugih hraniva, dakle 
fosforne kiseline i kalija. Ova će hraniva hplivati na 
čvrstoću stanica, pa takav usjev uopće ne će ili će vrlo 
malo poleći. 

Osim spomenutih već uzroka, koji prouzrokuju li- 
jeganje, moramo spomenuti da i razne gljivice, koje 
napadaju najdonie dijelove vlati., pogoduju lijeganju. 
Ove gljivice zarazuju naime na tim dijelovima stanice, 
a uslijed toga je vlat slaba i labava, pa nije nikakvo 
čudo, ako takva biljka polegne. Lijeganju pogoduje 
naročito bolest, koja se je istom prije par godina kod 
nas pojavila, a to je »Ophiobolus« ili crna bolest na 
korijenju žitarica. Ova gljivica naime razara stanice, a 
očituje se tako, da klasovi prije dozore nego . li drugi, 
daju slabo i kržljavo sjeme i dakako takav prirod bude 

slab. Osim toga takvo žito polegne. Kako se je do sada 
moglo ispostaviti i ovdje dobro djeluje superfosfat i 
kalij, a treba se po mogućnosti čuvati davanja preve¬ 
likih količina dušika. 

Da žitarice potegnu, imade tomu razlog često puta 
i samo tlo. Odnošaji vlage u tlu moraju biti normalni. 
Korijenje neka ide čim dublje, jer tako će najbolje odo¬ 
lijevati i vjetru i u. opće lijeganju. Doduše lijeganje će 
uslijediti, ako tlo sadržaje previše gline. U tom slučaju 
ne polegne biljka u najdonjem dijelu vlati, već tik do 
zemlje. Kako se naime tu nalazi vrlo mnogo glinenih 
čestica, koje se uslijed jake kiše sasvim ovlaže, to te 
pojedine čestice više nisu skupa, pa uslijed toga po¬ 
stane zemlja na tom dijelu sasvim rahla, pa biljke po- 
legnu. To lijeganje možemo nazvati lijeganjem u zemlji 
ili korjenitim lijeganjem, jer biljka zapravo polegne 
u korijenu. 

Ne moram ni spominjati da je često puta uzrok li¬ 
jeganju i sama vrsta dotične žitarice. Tako imade vr¬ 
sta, koje vrlo rado lijegaju, a imade opet vrsta, koje su 
dosta otporne proti lijeganju. 

Napokon moram da spomenem, da se lijeganje može 
dogoditi u samoj vlati. Uslijed jakog vjetra prekine se 
stabljika, pa je takvo žito i dosta oštećeno, prirod je 
daleko slabiji no što to običaje biti kod običnoga lije- 
ganja. 

Kada smo naveli sve uzroke lijeganju, ne će nam 
biti ni teško da ustanovimo, što nam treba raditi da 
nam žito ne polegne. 

1. Nikako ne valja pregusto sijati, da nam usjev ne 
bude prebujan, jer ne će moći sunčano svijetlo tamo 
priticati. Ako smo to već učinili, onda valja usjev bra¬ 
nom proređiti ili povaljati ili pako poslati ovce, da vr¬ 
ške pobrste. Na taj način zaostat će rast, a međutim 
moći će se i donje stanice ojačati i prema tomu spriječit 
će se, barem nešto, lijeganje. 

2. Valja se klonuti gnojenja s većom količinom du¬ 
šika, jer je rast u duljini prevelik, a to pogoduje lije¬ 
ganju. Ako već tlo samo sadržaje dušika, ne valja zabo¬ 
raviti da valja dodavati i superfosfata i kalija. 

3. Na isti se način možemo obraniti od lijeganja, 
ako je predusjev koja lepirnjača ili ako je predusjev 
bio gnojen stajskim gnojem. 

4. Treba uzimati takve vrste, koje odolijevaju lije- 
ganju. 

5. Treba uzimati takvo sjeme, koje nije bilo zara¬ 
ženo »Ophiobolusom«, a ne smije se ni sijati na takvom 
tlu, gdje je Ophiobolus prije bio. 

6. Ne valja zaboraviti, da valja tlo dobro prire¬ 
diti, da se žitarice dobro ukorijene. 


20. Njega pšenice. 

Mnogi misle, kada su posijali, da do žetve nemaju 
nikakova posla. Jedino još, što ih zabrinjuje jest to, ne 
će li doći tuča ili nevrijeme i da li će pasti dosta kiše, 
jer misle, da im samo to može pokvariti ili poboljšati 
žetvu. Gdjegdje još, kad su bez drugoga posla, čupaju 
korove, ali i to samo onda, kada doista drugoga posla- 
nema. Većina ih je uvjereno, da je tako najbolje, da to 
mora biti, to jest, ne dirati više u posijanu pšenicu. 
Posao utrošen u radnje iza sjetve, u njegu usjeva, ve¬ 
ćina drži gubitkom vremena, pa za to u pšenicu poslije 
sjetve nitko i ne dira. 

A imaju li svi ti, koji tako misle, pravo? Ne rade 
li oni u najboljem uvjerenju, da rade dobro, ipak samo 
ono što su im radili djedovi? A da nije sve dobro, što 
su radili djedovi, o tome se mogao već svaki uvjeriti. 
Svaki se dan pronalazi nešto nova, zašto se prije nije 
znalo, osobito u gospodarstvu, pa se gospodar ne smije 
držati ko pijan plota onoga, što su radili njegovi stari, 
nego treba da radi onako, kako će dobiti najveći 
prirod. 

Od vremena, kada je sjeme došlo u zemlju, pa do 
žetve prođe 4—11 mjeseci. Kroz to vrijeme dogodi se 
koješta. Ima kišnih i lijepih sunčanih dana, snijega i 
mraza, smrzavice i žege. Sve ove promjene uplivaju 
na rast biljke i na svojstva tla. Gospodaru ostaju ipak 
neka sredstva, kojima može nepovoljno stanje tla do¬ 
nekle popraviti i poboljšati. Ali se zato, dok pšenica 
raste, mora prihvatiti posla. Taj će mu posao biti bo¬ 
gato naplaćen daleko većim i boljim prirodom. 

Jaka kiša usitni grudice tla, koje su ostale iza sje¬ 
tve i slijepi skupa one vrlo sitne čestice, iz kojih se 
sastoji zemlja. Zato vidimo, da se iza kiše na površini 
tla uhvati kao neka kora. Čim je teže tlo, i čim je sit¬ 
nije bilo, tim će se kora lakše i brže uhvatiti. 

Dok pšenica još nije nikla, priječi kora jednolično 
i brzo nicanje. Mlada klica ne može lako probiti gornji 
tvrdi sloj tla, pa zaostaje u rastu. Osim toga kora ne 
propušta zrak u nutrinju zemlje, za to se često događa, 
da se mlada klica zaguši prije nego li dođe na površinu. 
Prema tome bit će i nicanje na okorjelom tlu slabije. 

I slabija biljka štetu je od kore, koja se uhvatila na 
površini tla. Već smo čuli, da korijen treba zraka, da 
se može dobro razvijati i primati dovoljno hrane, jer 
i korijen udiše zrak. On izdiše ugljičnu kiselinu, koja 
opet rastapa hraniva, da ih korijen može lakše usisati. 
Oim on brže diše, tim će više izdisati ugljične kiseline, 
ova će moći rastopiti više hraniva, korijen će imati 
više hrane i moći bolje hraniti biljku. Ako je na povr¬ 
šini tla kora, zrak će teško dolaziti do korijena, kori¬ 
jenje će slabije disati, slabije se razvijati i lošije hra¬ 
niti biljku. Zlo hranjena biljka dakako, da ne može 
donesti dobar prirod. 

Okorjelo se tlo suši mnogo brže nego rahlo. To 
treba imati svaki na umu, osobito u proljeće, kada svaki 
mora nastojati, da što više vlage uščuva u tlu za ljetne 
mjesece, u kojima nema dosta oborine. Ako je površina 
tla zbita, sižu cjevčice, kroz koje dolazi voda iz donjih 
slojeva, upravo do površine, pa se voda mnogo lakše 
isparuje i tlo mnogo brže suši. U ovakovom tlu usjev 
u sušnim godinama jako strada od nestašice vode, zrno 
se ne može dobro razviti i dati dobar prirod. 

Želja je svakoga gospodara, da dobije što veći pri¬ 
rod, da mu se tako što bolje naplati trud, uložen u obra¬ 
đivanje. Za to mora nastojati, da biljka ima sve, što 
joj je potrebno, da se može dobro razvijati, dobro rasti 
i donesti dobar plod. Osim toga, što je tlo dobro pogno¬ 
jio i obradio, mora dobar gospodar nastojati i dok biljka 
raste, da joj dade sve, što joj treba, i da odstrani sve, 
što bi joj moglo škoditi. Ouli smo, koliko usjev trpi 
od kore, koja se uhvati na površini tla, pa je upravo 
dužnost svakoga gospodara, koji želi sebi dobro, da 
tu koru razbije. 

Razbiješ li koru na površini tla, pospješio si nica¬ 
nje biljke i učini, da ti više sjemena nikne. Ako je bilj¬ 
ka starija, prorahliš gornji dio tla i omogućiš zraku, 
da može lako dolaziti do korijenja. Korijenje se bolje 
razvija i dobro hrani biljku, a dobro hranjena biljka 
daje i dobar prirod. Osim toga, rahljenjem gornjega 

sloga prekidaš cjevčice, kroz koje izlazi voda iz tla, tim 
sprečavaš preveliko isušenje i čuvaš vlagu za sušne 
mjesece, kada će je biljka najviše trebati. Rahljenjem 
si postigao isto, što i zaljevanjem za najveše suše. 

Kora sa tla odstranjuje se vrlo lako, i to: valja¬ 
njem, branjanjem ili okapanjem. 

Uhvati li se kora rano, dok još usjev nije ni nikao 
ili je vrlo mlad, najbolje ju je razbiti valjkom, jer mla¬ 
da klica kod toga najmanje trpi. Za to je napravljen 
posebni ježasti valjak. To je običan drveni valj, koji 
ima na sebi željezne klince, slične onima na drvenoj 
brani. Ovim klincima lijepo razbije koru i prorahli gor¬ 
nji sloj tla, a mladoj klici ne čini nikakovu štetu. Ima 
ježastih valjaka, koji su čitavi od željeza. Bolji su dr¬ 
veni, jer su mnogo lakši, pa manje sabiju zemlju. 

Ko nema valjka, može za rahljenje kore, dok još 
sjeme nije niklo, upotrijebiti i branu. Valjak je svakako 
bolji, jer brana ošteti mladu biljku. Ipak je od brane 
mnogo veća korist po tom, što razbije koru, nego li 
šteta otuda, što iščupa mlade biljke. 

Kada usjev poodraste, treba ga svakako prorahliti. 
Time se omogući pristup zraka do korijenja, biljka se 
poslije snažnije i bolje raskovači. Rahliti je dobro u 
jesen i u proljeće. Tko ne može rahliti u jesen, neka to 
svakako učini u proljeće, jer je tim malim poslom mno¬ 
go napravio za buduću žetvu i dobar prirod. 


21. Okapanje pšenice. 

Najbolje se tlo prorahli okapanjem, te bi svaki go¬ 
spodar morao okapati svoju pšenicu. Znadem, da će 
mnogi kazati: »Ko je pametan vidio, da se žita okapaju? 
Ja okapam krumpir, kukuruz, grah, — ali tko da okapa 
pšenicu? Ni jesam valjda pao na glavu!« Jest, mnogo¬ 
me je smiješno, kada čuje, da bi trebao okapati pšenicu. 
A pitam ja sve one, koji tako misle, je li im smiješno, 
kada čuju, da u drugim naprednim zemljama Njemačkoj, 
Francuskoj, Belgiji, Nizozemskoj itd. žanju ne kao kod 
nas 2, 3, 4 ili najviše 8—10 metara po rali, nego redo¬ 
vito 12, 15 pa i 20 metara. Neka ne misle, da im je to 
palo s neba samo kao dar Božji. To su oni svojom mu¬ 
kom i trudom postigli. Bog im je naplatio rad. Ali zato 
oni svršivši sa sjetvom, ne čekaju samo na žetvu, kao 

kod nas, nego uvijek nađu kakova god posla na polju. 
Oni u drugim zemljama ne drže okapanje neobičnim 
poslom, kao mi, već upravo tako potrebnim, kao oranje 
i sjetvu. — I ako se povišenje priroda ne da preko noći 
postići, jer za to treba više vremena a i spreme. No 
uza sve to, mogao bi se prirod i kod nas valjanim obra¬ 
đivanjem i njegom upotrebom oplemenjenog sjemena i 
umjetnih gnojiva podići barem za ioš jedanput onoliko, 
koliko dobivamo sada. 

Usjevi se okapaju na većoj površini okapalom, ko¬ 
ga vuče konj a na manjoj površini ručnom okapalom ili 
motičicama. Za okapanje je nužno, da je usjev sijan u 
redove. 

Pšenica se okapa jeseni i u proljeće ili ako nije 
moguće dva puta okapati, samo u proljeće. Onda je tlo 
od oborina najjače zbito, pa je upravo potrebno, da ga 
se malo prorahli, da se spriječi preveliko ishlapljivanje 
i da se prozrači tlo. I kod jarina se isplati okapanje, 
no nije niti iz daleka tako nužno kao kod ozima. 

Ako iz kojih god razloga nije moguće okapati pše¬ 
nicu, nemoj propustiti, a da na drugi način tlo ne pro- 
rahliš, i to đrljanjem. Drlja se obično u proljeće kad se 
tlo već toliko prosušilo, da nije previše gnjecavo i da 
ga brana lijepo mrvi. Uzimlje se srednje teška brana, 
sa šiljatim jakim zupcima. Prođi nekoliko puta po istom 
mjestu. Ne trebaš žaliti pšenice. Ona će se doskora opo¬ 
raviti i bit će ljepša i bolja nego li prije, a donijet će 
znatno veći prirod. 


22. Zrioba i žetva. 

I ako razlikujemo kod pšenice više stadija zriobe 
(mliječni, voštani, zreli i prezreli), ipak je najbolje da 
se pšenica žanje u prelaznom stadiju iz voštanog u 
zreli. Ovakovo zrno daje najbolji prirod i najbolju kva¬ 
litetu i sjeme ne ispada iz košuljice. Žanje li se kasnije, 
nastaje gubitak na zrnu. 

Vrijeme je zriobe različito. Ono zavisi od same od¬ 
like, podneblja, tla, mjesnih prilika, godišnjeg vremena 
i t. d. 

Prisilna zrioba, koja nastaje uslijed elementarnih 
nepogoda (suše, tuče, štetnika itd.) ne donaša dobar 
prirod. Zrno je slabo, stisnuto i daje mnogo mekinja. 

Žeti valja po lijepom vremenu. 0 tome također 
ovisi i kvaliteta zrna, jer žanje li se po vlažnom vre¬ 
menu, zrno poblijedi i nema dobrog izgleda. 

Pšenicu možemo požeti sa srpom. To je najbolji 
način ali i vrlo polagan. Kad se žanje srpom ne ispa¬ 
da ništa. Osobito je dobro za poleglu pšenicu. 

Kosom ide posao mnogo brže. Kod kose kosac 
kosi, a pobirač pobire pokošenu pšenicu i stavlja ju u 
snopove. 



Slika 22. Kombinovana Knotek kosilica za travu i žitarice. 


Kosilica je za svakog gospodara blagodat. 

Kosilica se sastoji iz dva glavna dijela: Iz reza- 
lice, koja je obično na desnoj strani i od stroja, koji 
miče nožem. Stroj, koji miče nožem, nalazi se ispod 
sjedala kočijaševa na dvjema kotačima. Sastav mu je 
posve jednostavan. Kada kosilica ide, okreću se veliki 
kotači i njihov se rad prenaša na drugi manji poprečni 
kotač, na kome je poluga s noževima. Ovaj se okreće 
vrlo brzo i giblje polugom. 

Rezalica je sastavljena od noža i prstiju. Nož je 
poluga, koja ima na sebi vrlo oštre zube. Ovi se pri¬ 
tisnu na prste i režu poput škara. Kada rezalica zađe 
u žito, razdijele ga prsti na jednake dijelove (po prilici 
kao kad ruku urineš u kosu), a nož samo podreže. Zu¬ 
bi na nožu moraju biti oštri, pa ga valja promijeniti 
nekoliko puta na dan. Noževa ima dvije vrsti, ili glat¬ 
kih ili pilastih poput turpije. Glatki noževi služe za 
travu, a pilasti za žito, jer bi se tvrdo vlaće sklizalo 
na glatkom nožu. Može se nabaviti i poseban brus. 

Slika 23. Kosilica original »Knotek' 


Kod običnih kosilica, koje inače služe za košenje 
trave, pada žito na zemlju onako, kao je odrezano. Ko¬ 
silice za žito slažu ga posebnim napravama u snopove. 
Ovakav je stroj vrlo dobar, a nije mnogo skuplji od 
obične kosilice. Ima još i drugih raznih sprava, koje 
vežu žito odmah u snopove i lijepo slažu po polju. Ova- 
kovi se strojevi vrlo brzo i dobro isplaćuju. Svaki ma- 
loposjednik morao bi imati bar kosilicu za travu, pa 
će njome moći brzo i jednostavno požeti svaku vrst 
žita. 


Slika 24. Samovezačica original Knotek. 

Kosilica je dosta skupa. Zato je treba paziti i dr¬ 
žati čisto i uredno, hoćemo li, da nam traje dugo i da se 
isplati. Preko dana je treba češće uljiti. A svaku je 
večer, kad se vratiš s polja, dobro očisti i namaži uljem. 


23. Sušenje pšenice. 

Požeta pšenica ima u sebi još uvijek dosta vlage, 
pogotovo ako je žeto, dok je pšenica voštena. Ovakova' 
se pšenica teško mlati, a spremljena na žitnjak brze 
se upali i pokvari. Zato treba, da se riješimo suvišne 
vode. Samo se pita, kako? 

Poznato je, da se iz mokra rublja rješavaš vode na 
taj način, što ga izložiš suncu i vjetru. Tako ćeš isto 
napraviti i sa žitom. 



Sve bi to dobro išlo, kada bi bilo onakvo vrijeme, 
kakvo mi hoćemo, kada bi naime uvijek sijalo sunco 
i duvao suh vjetrić. U tom slučaju ostavili bismo sno¬ 
pove na polju, lijepo ih poslagali, nekoliko puta okre¬ 
nuli i za tri bi ih dana mogli voziti kući ravno na gum¬ 
no. No često se dogodi baš obratno, pa mjesto sunca 
udari kiša, a mjesto blaga vjetra oluja. 

Uvijek moramo biti pripravni i na najgore. Zato 
moramo žito na polju tako urediti, da mu ne će naško¬ 

diti ni najjača kiša, ni najveća oluja. Ima opet krajeva, 
gdje iza žetve vrlo rijetko udari kiša; tu ćemo dakako 
drukčije postupati, sve prema glavnoj svrsi, da budemo 
sigurni od nevremena, a opet da se žito dobro i brzo 
osuši. 

I jedno i drugo ne možemo postići u isti mah. Ako 
hoćemo da žito brzo i jedostavno osušimo, moramo ga 
izvrgnuti velikoj opasnosti, da ga kiša svega promoči. 
Ako mislimo umanjiti pogibelj, koju mu nanaša kiša, 
morat ćemo tako postaviti stogove, da će se teže sušiti. 
A kada uredimo, da bude opasnost od kiše najmanja, i 
kada smo stogove tako namjestili, da budu najsigurniji, 
bit će i sušenje najpolaganije. Vidimo dakle, da sigur¬ 
nost od kiše ide na račun brzine sušenja. 

Žito će se najljepše osušiti i najbrže nadozrijeti, 
ako ga ostavimo u otkosima. Taj je način ujedno i naj« 
nesigurniji. Padne li samo nešto kiše, promoči se i po- 
kisne sve. Ako nije pala jaka i dugotrajna kiša, osuši 
se istina ovako ostavljeno žito dosta brzo nakon nje. 
Treba ga tek nekoliko puta prevrnuti. No kakvoća mu 
je mnogo gora. 

Samo jako zakorovljeno žito i ono žito, u koje smo 
posijali djetelinu ili lucernu, preporuča se, da se ostavi 
u otkosima. Za ovakovo je žito taj način sušenja dobar, 
jer bi se inače uslijed zelenih dijelova snopovi vrlo 
teško osušili, pa bi lako zapljesnivili te pokvarili i sa¬ 
mo žito. 

Najobičniji je način sušenja pšenice u k r s t o v e. 
Krst je lako napraviti. Postavi na zemlju dva snopa 
istim smjerom jednoga nasuprot drugome, tako da im 
je klasje skupa a slama na protivnim stranama. Klasje 
jednoga snopa neka leži na klasju drugoga, pa da samo 
jedno klasje leži na zemlji. Na njih položi poprijeko još 
dva snopa, ali tako da uvijek slažeš klasje na klasje, 
a slama da gleda na protivnu stranu. Na ovaj temeljni 
snop slažeš istim načinom i smjerom druge snopove po 
prilici do dvadeset snopova. Na vrh metne se jači snop, 
čije klasje visi dolje i pokrivaju ono klasje u sredini. 

Inače se meće još pšenica u stavice, kućice, gra¬ 
nice itd. 

24. Mlatnja ili vršidba pšenice. 

Čim se zrno nešto posušilo, možeš započeti mlat- 
njom. 

Do nedavna se još kod nas mlatilo samo sa cijepo¬ 
vima ili vršilo stokom. I danas se tako mlati u nekojim 
krajevima, ali sve više maha zahvata mlatilica te poti¬ 
skuje i cijepove i gaženje stokom. Malo već ima sela, 
gdje ne bi znali za mlatilicu, a svaki nešto bolji gazda 
nastoji da je kupi. 



Slika 26. Obična mlatilica »Kaub«. 


Kako svako pozna cijepove i vršenje i kako taj za¬ 
starjeli način sve više iščezava, to nije potrebno, da ti 
o tome dulje govorim. Tek ću ti spomenuti jednu veli¬ 
ku, gotovo jedinu prednost kod mlaćenja rukom i to, 
da cijep nikada ne oštećuje zrna, pa ga zato treba ma¬ 
nje kod sjetve. 

Mlatilica naprotiv radi čišće, bolje sačuva slamu, a 
mogu njome baratati i žene, dok su za mahanje cijepo¬ 
vima potrebni jaki muškarci. 

Uporabom toga stroja zaposleno je najmanje 6—7 
ljudi, a obično i više. Od ovih ljudi četvorica njih okre¬ 
ću stroj, jedan trpa snopove, a drugi pretresuju i odstra¬ 
njuju slamu. Pretresivanju treba posvetiti osobito brigu, 
mnogo veću, nego se to obično čini. Kod nešto bržeg 
i nemarnijeg posla ostane u slami sva sila zrnja. Naj¬ 
više se to događa kod ječma. Ne bi čovjek gotovo vje¬ 
rovao, koliko se zrnja gubi na ovaj način. 

Osim mlatilica na ruku imade danas mlatilica 
na paru, petrolej, benzin itd., koje daju odmah 
čisto zrno. U tom imade veliki izbor. 



Slika 28. Motor za pogon vršalica original »Lorenz«. 

Dobiveno žito. neka se prije vjetrenja prospe krup¬ 
nim sitom. Sito valja dobro okretati i češće se rukom 
uvjeriti, nema li još zrnja u njemu. Time se riješimo 
mnogog suvišnog posla, pa i vjetrenje ide brže. 

25. Postupak sa pšenicom na žitnjaku. 

Kada si već u redu posvršavao sve poslove i sretno 
prebrodio najopasnije slučajeve, ostaje ti još vrlo važna 
stvar, da pšenicu preko zime dobro spremiš, pa da 

zdravo dočeka ljeto. Najbolje ćeš napraviti, ako se čim 
prije riješiš prekomjernog priroda i trgovcima odmali 
predaš suvišak. Time ćeš se moći bolje brinuti za ostalu 
pšenicu, držati ju u manjem sloju, češće ju premetnuti 
i t. đ. i bit ćeš mnogo sigurniji, da ti ne će nastradati. 

Jer nije to onako olako, kako mnogi misle: Nabacati 
jednostavno zrnje u koji slobodan prostor, n. pr. tavan, 
nazvati taj prostor hambarom, i više puta vaditi žito 
preko zime, kada treba da ide u mlin. 

Prije svega moraš da imaš dobar i prikladan žit¬ 
njak (hambar). Žitnjak nemoj graditi ni odviše čvrsto, 
jer stoji odviše novaca, ni odviše slabo, jer ne odgovara 
svojoj svrsi. Svaki žitnjak mora imati neka stanovita v ' 
dobra svojstva, želimo li sačuvati zdravo žito. Najprije 
ne smije biti vlažan, već tako položen i građen, da cio 
njega ne dolazi voda. Cesto se žitnjaci grade nad šta¬ 
lom, podrumom ili drugim mjestima, odakle se dižu 
kojekakvi neugodni plinovi. Stoga mora pod biti čvrst 
i neprobojan, najbolje da ga popločiš cementom. Inače 
dobije žito odmah neprijatan miris. Po stijenama ne 
smije biti pukotina, kroz koje bi mogao strujati zrak. 

Okna i prozori moraju biti na suprotnim stranama, da 
se može hambar provjetriti unakrsnim strujama zraka. 

Osim toga neka su prozori zaštićeni mrežom od žica, 
koja će štititi od vrabaca i drugih proždrljivih ptica. 

Žito spremljeno na žitnjaku ne smije biti u debeloj 
naslagi barem ne ispočetka, dok se malo ne osuši. Sto 
je zrno vlažnije, tim tanja mora da je naslaga. Pače ju 
treba češće premetati i prevrtati lopatama. 

U spremljenom će žitu početi doskora rasti topli¬ 
na. Ako je toplina umjerena, ne smeta mnogo, već pače 
koristi, jer se žito prije osuši. Prekomjerna toplina 
može biti vrlo opasna i pokvari nam sve, pa moramo 
nastojati, da je po mogućnosti smanjimo. Najlakše ćemo 
to postići, ako češće otvaramo prozore, puštamo u nutra 
hladan zrak i više puta premetnemo zrnje. A najbolje 
će biti da spremamo samo dosta osušeno žito. 

I kada je minula ova pogibelj, moraš više puta 
otvarati prozor i zračiti hambar. No ne smiješ to činiti 
svojeglavo u svako doba. Nerazumnim se puštanjem 
vlažnog vanjskog zraka može žito lako napiti vlage, 
zapljesniviti i pokvariti se. Stoga je vrlo važno da znaš, 
kada i u koje doba moraš da otvaraš prozore. 

Zapamti ovo pravilo: Prozore otvaraj samo onda, 
ako je zrak vani hladniji nego na žitnjaku; to je ponaj¬ 
više čitave jeseni i prve polovice zime. Koncem zime 
i početkom proljeća počne se zrak ugrijavati, te je to¬ 
pliji nego žito. Ako je zrak vani topliji, drži prozore 
čim bolje zatvorenima. Tako ćeš za lijepih i toplih dana 
zatvoriti žitnjak, a za hladnih dana i noći otvoriti, da 
se prozrači i provjetri. 

Ne valja dakle odmah otvoriti širom prozore, čim 
osvane usred zime po nekoliko toplih sunčanih dana. 
To je vrlo velika pogrješka, koja je gotovo posvuda 
raširena, pa treba nastojati, da se popravi. Usred ovake 
zablude može se lako pokvariti i čitava zaliha. 


26. Bolesti i štetočine na pšenici. 

Kao svaka kulturna biljka tako i pšenica imade 
bezbroj neprijatelja. 

Ovdje ćemo navesti neke neprijatelje: 

a) Bolesti: 

Snijet (gara, glavnica). Najveće štete našim žita¬ 
ricama nanašaju snijeti. Stoga se valja protiv njih bra¬ 
niti, kako bi se njihova šteta smanjila na minimum. Raz¬ 
likujemo: 

1. Tvrdu (smrdljivu) snijet), (Tilletia levis i T. 
Tritici), koja nanaša najveću štetu. Okužuje zrno iz¬ 
vana (na površini sjemena). U isto vrijeme, kad zrno 
klije, počme klijati i truska (spora, klica) snijeti ulazi 
u mladu biljku i zarazuje ju. Proti ove bolesti imade 
danas uspješnih sredstava kao: Modra galica (1 kg mo¬ 
dre galice na 100 litara vode i močiti 10 minuta, izvaditi 
i posipati sa vapnenim prahom i posušiti). Borđoška 
juha (2 kg modre galice i 2 kg živoga vapna — kvasiti 
10—15 minuta. Nakon kvašenja posušiti). Formalin (na 
100 1. vode pol litre formalina i kvasiti 15 minuta). 
Mnogo su uspješnija novija sredstva kao Uspulun i 
Uspulun Univerzal (250 grama na 100 litara vode i 
moči 30 minuta). 

Modernija su sredstva prašenje mjesto natapanja, 
t. j. bez vode. Uzme se dotično sredstvo u prašku, po¬ 
sipa po pšenici, dobro smiješa i dezinfekcija je gotova: 
Tillantin i Tillantin »R« (na 100 kg sjemena uzima se 
200 grama). Porzol i Abavit (na 100 kg sjemena 200 
grama). 


55 






2. Prašna snijet (Ustilago tritici) okužuje sam cvi¬ 
jet, to jest kad pšenica ili ječam cvate, padne na njušku 
spora (truska) prašne snijeti, tu proklije i zađe u plođ- 
nicu, gdje zarazi embrio. Ovu snijet možeš uništiti samo 
vrućom vodom (54° C) ili vrućim zrakom. Sjeme se pše¬ 
nice ili ječma navlaži vodom i pusti tako 4 sata, da na¬ 
bubri. Nakon toga se metne u koš i spusti u vodu 3 
puta po 1 minutu u vodu od 54° C. Time se ubija klica 
spore, koja je počela baš klijati. 

Rđa (plamenjača, pikac, magla, — Puccinia). Bo¬ 
lest^ napada gotovo sve vrste žitarica, a osobito pšenicu. 
TkTove opet ^iše jaru pšenicu. Ona.se razvija naročito 
u vlažnim godinama, a najjače znade nastupiti, kad su 
češće kiše i sunce (zapara). Isto joj tako pogoduje ma¬ 
gla. Odstrani iz sjemena kržljava i sitna zrna. Odstrani 
iz okolice šimširiku i razne druge korove, na kojima 
prezimljuju spore (sjemenice) hrđe. Ne sij u dolinama 
blizu vode, gdje se razvija magla. 

Crna bolest na korijenju žitarica (Ophiobolus gra- 
minis). Pojavljuje se u najdonjem dijelu vlati, gdje vlat 
sagnjije. Izgleda kao da je klas prije dozrio, ali je kraći 
i prazan. Vlat je obično znatno kraća. Sipaj superfosfat. 

Sniježna plijesan (Fusarium nivale) pojavljuje se 
u godinama sa većim količinama snijega. Bujniji usjevi 
(pšenica, ječam, raž) počinje gnjiti. Uspješna su sred¬ 
stva ona, koja sadržavaju žive. Treba dakle sjeme pra¬ 
šiti sa Tillantinom ili Porzolom. 

Medljika (Erysiphe graminis) pjege sa sivkastim 
ili bijelim prevlakama, a koje imađu i udubljene crne 
točke. Pojavljuje se u vlažnim godinama. 

b) Štetnici: 

Pšenica imade vrlo mnogo štetnika, koji, pojave 
li se u većem opsegu, znadu napraviti velike štete. 

Hesenska mušica (Ceciđomyia đestructor). Mušica 
leže jajašca iz kojih se izliježu ličinke, koje nagrizuju 
najdonji dio vlati, uslijed čega se vlat osuši. Ozimine 
sij kasno. Strnište odmah zaori. 

Švedska mušica (Oscinis frit) napada već jeseni 
pšenicu, a u proljeće zob, koja ne će da ide u vlat. Sij 
rano i duboko zaori strnište. 

Osa strnarica (Trips ceralium). Vrijedi isto kao 
i za švedsku mušicu. 

Klisnjak (Skočibuba — Agriotes lineatus — Draht- 
wurm). Znade napasti pšenicu vrlo jako i ostale usjeve. 

Obrana: izdašnom gnojidbom sa kainitom, dobrom gno¬ 
jidbom stajskim gnojem i upotrebom dušičnih umjetnih 
gnojeva, naročito čilske salitre. Najbolje je ipak sred¬ 
stvo »sumporougljik«. 

Žitnog moljca (Tinea granella) te žitnog žiška 
(Calandra pronaria) sa čišćenjem hambara. Zaraženo 
zrno metni u krušnu peć, nakon što si kruh izvadio, ili 
toplinom od 50° C ili pak Areginalom. 

Poljskog miša (Arvicola Arvalis) truj s fosfornim 
preparatima, ubijaj ih za vrijeme oranja. Guši sa pli¬ 
nom, što ih proizvađaju posebne patrone. Truj sa Zelio- 
zrnjem (1 kg na 1 hektar), a služi se pri tome kubu¬ 
rama za sipanje otrova. Ovo je sredstvo danas najbolje 
i najsigurnije, pa i najjeftinije. 

Vrlce (Gryllotalpa vulgaris) hvataj u klopke i lon¬ 
ce, ljeti za žege u slamnate rogoze. 

Poljske puževe uništavaj sa živim vapnom dva pu¬ 
ta uzastopce. 

Grciče su ličinke hrušta, koje se pojavljuju svake 
3. ili 4. godine. Znadu napraviti velike štete. Sabiri 
hrušteve, a kod oranja ličinke s kokošima, djecom itd. 

c) Korovi: 

Ima ih čitav niz. Oduzimaju hranu, svjetlo i mjesto 
pšenici, a time ona manje urodi. Za to valja čistiti 
polja i uzimati čisto sjeme. 

Pirika opasan je korov, koji se naročito širi, ako 
se tlo dobro ne obrađuje. Širi se podancima, koji su vrlo 
dugački i koji se teško uništuju. Najbolje je posijati 
grahoricu ili koju okopovinu, a onda pšenicu. 

Osjak vrlo je dosadan korov, koji se vrlo brzo raz- 
množaju. Jedna biljka može dati 4—6000 sjemenaka. Pu¬ 
šta duboko korijenje. Valja ga sjeći da ne zađe u sjeme. 
Inače valja sijati okopovinu. 

Podbjel. Širi se podancima, koji idu vrlo duboko i 
zato ga je najteže uništiti. 

Preslica pojavljuje se naročito na tlima, koja ne¬ 
maju vapna. 

Slak se penje pa pšenicu steže u lišću, i time čini 
štetu. 

Divlji luk jest neugodan, jer dođe li u sjeme, a to 
u meljavu, kvari tek brašnu. 

Kukolj. Svaki ga pozna. Širi se sjemenjem. Treba 
sijati čisto sje&e. 

Repica i gorušica. Ako dođe u sjeme, a pravodobno 
se ne otstrani, znade sasvim zaraziti pšenicu. Cisto sje¬ 
me, upotrebiti vapneni dušik, kad biljka imađe tek če¬ 
tvrti list, kainit, zelenu galicu. 

Otrovni ljulj. Znade se silno raširiti. Cisto sjeme 
i čisto polje najbolji su mu neprijatelji. 

Stoklasa neugodan je korov. Cisto sjeme. 

Mak divlji. I ako su mu cvjetovi lijepi, nije to lije¬ 
po vidjeti u pšenici. Pljeviti i čisto sjeme. 

Grahorica ili grašica. Nanaša štetu kao i svi korovi 
oduzimanjem hrane a obavija se oko pšenice. Cisto 
sjeme. 


27. Nešto o gajenju pšenice. 

Mnogi su čuli već o oplemenjenom sjemenu, koje je 
postignuto razboritim izborom pojedinačnih biljaka ili 
pak križanjem. 

Ako hoćemo bar nešto da doprinesemo za pobolj¬ 
šanje pšenice, to možemo u polju izabrati najljepše kla¬ 
sove, koii ne potiču iz rubova ploha ili pak sa gnojnih 
ploha. Ako te klasove posebno omlatimo i pročistimo, 
velimo da je to izbor u masi. 

Izabiremo li pojedine biljke, posebno svaku odvag- 
nemo, orunimo i posebno sijemo, onda velimo, da je to 
individualni izbor — selekcija. 

Kod samog izbora ovih biljki valja imati dobro i 
vješto oko, da se mogu odmah izabrati najbolje biljke, 
a što nam ne može oko izabrati, to će nam vaga poka¬ 
zati. Za to pri selekciji igra veliku ulogu oko i vaga. 

Pri selekciji valja nadalje paziti i na slijedeće: 

1. Da biljka, koja će služiti za daljnji prigoj, ne 
potiče možda iz bujnog mjesta ili sa ruba plohe, jer je 
poznato, da su te biljke najbolje razvite, ali se u slije¬ 
dećoj generaciji razvijaju baš onako, kao i one, koje 
ne potiču iz takvih mjesta. To su tako zvane mjesne 
modifikacije, koje u prigoju nemaju nikakve važnosti. 

2. Da izaberemo po mogućnosti takve biljke koje 
posjeduju samo dobra svojstva. Naročito valja paziti, 
da imaju jaku vlat, pa će uslijed toga odoljevati polega- 
nju; valja pripaziti, da na slami ne bude rđe (pleme- 
njače), jer ova silno upliviše na kvalitetu zrna. Oso¬ 
bito pak valja pripaziti, da dotična biljka rano dozri¬ 
jeva. Za naše je to prilike od velike važnosti, jer biljke 

sa kraćom vegetacijom daju bolji prirod i bolju kvali¬ 
tetu i to radi toga, što u biljke, koja imađe kratku ve¬ 
getaciju, pada cvatnja i zrioba još u ono vrijeme, kad 
imade u zemlji još dovoljno vlage, koja je potrebna kod 
cvatnje i izgradnje sjemena. Kod biljaka s dugom ve¬ 
getacijom pada cvatnja i zrioba baš u ono vrijeme kad 
u zemlji ponestaje vlage; uslijed toga ne može se zrno 
posvema da izgradi — nastane prisilna zrioba, a takvo 
je zrno vrlo loše i biljka donaša loš prirod. Osim toga 
naseli se na lišću i vlati mnogo rđe, koja počne da hara, 
te napokon uništi biljku. Kad su biljke izabrane i oru- 
njene valja ih posijati na izabrano mjesto, koje je do¬ 
bro priređeno. 

Sjetva se ovog sjemena obavi na različit način. Ne¬ 
koji siju posebnim strojevima, nekoji rukom itd. Re¬ 
dovno se siju u male redove na 10 do 15 cm udaljenosti 
red od reda, a u samom redu 10, 5, 3 cm. 

Danas se običaje sijati tako, da je red od reda uda¬ 
ljen 10 cm, a zrno od zrna također 10 cm u redu. To se 
vrlo lijepo može učiniti pomoću daske, na kojoj su rupe 
u obliku polukružnice udaljene 10 cm jedna od druge. 
Ta se daska položi opet na daske; jedna s jedne a druga 
s druge strane, na kojima su crte udaljene opet 10 cm 
jedna od druge. Ovih polukruga imade 10. Na taj način 
se posije svako zrno u razmaku 10x10 cm obično se 
uzima 100 zrna, a s tima posijemo baš jedan četvorni 
metar. 

Tokom vegetacije valja opažati razna svojstva kod 
svakog pojedinog tipa, koja svojstva valja zabilježiti u 
posebnu knjižicu. Naročito valja pripaziti, kako se bilj¬ 
ke razvijaju, kako busaju, kao vlataju i klasaju, kako 
cvjetaju, ako su otporne proti raznim bolestima itd. 
Kad dođe vrijeme žetve, valja svaki tip zasebice po- 
žeti, svezati, numerirati i spremiti na suho mjesto tako, 
da ne mogu štetu nanesti vrapci, a niti miševi. Kad se 
je snop posušio, valja svaki tip zasebice oruniti, valja 
ođvagnuti zasebno zrno, a zasebno slamu, te odrediti, 
koliko je hektolitarna težina zrna i kolika je težina 
1000 zrna, da se može ustanoviti kvaliteta zrna. I kad 
se je sve to odredilo, uzme se jedan tip za drugim pred 
oči te se točno klasificira. Svaki onaj tip, koji ne od¬ 
govara bilo u kojem svojstvu, valja ga izbaciti, ne tre¬ 
ba ga više sijati i ne valja više s njim računati. Kad 
sortiramo na na taj način, ostat će nam još dosta tipo¬ 
va, koje valja posijati opet zasebice, ali sada na većoj 

plohi, jer će se na taj način moći bolje razna svojstva 
opažati, što treba dakako opet ubilježiti. Daljnji je po¬ 
stupak isti kao kod prve generacije, pa sve ono, što 
nam u drugoj generaciji ne odgovara, valja jednostavno 
izbaciti. Ovaj način izbora, gdje se počne izbirati po 
inđividuima, zovemo individualnim zborom,. 
Prema tome je ovaj način za selekciju pšenice, odnbsno, 
da dobijemo dobre vrste s dobrim svojstvima, podesniji 
od izbora u masi. Iz rečenog proizlazi, da valja početi 
gajiti velikim materijalom odnosno s mnogo biljaka, s 
mnogo individua, jer samo na taj način možemo nešto 
dobroga naći. 

Ovako se radi kod t. zv. samooplodnjaka, dakle kod 
biljaka, koje se same sobom oplođuju t. j. gdje se u 
samom cvjetiću muška spolna stanica oplođuje sa žen¬ 
skom. Tako je kod pšenice. 

Izbor u masi i individualni izbor đonašaju nam, da 
s izborom u masi dobijemo tek donekle (većinom samo 
vanjska svojstva) neku pročišćenu vrstu, koja se s ob¬ 
zirom na mnoga druga svojstva u slijedećoj generaciji 
raspada još na mnoštvo drugih tipova, koje laik ne 
prepoznaje, dok s individualnim izborom dobivamo ti¬ 
pove, koji su u svim svojstvima posvema konstantni i 
jednolični, jer se potomstvo, koje proizlazi iz jednog 
jedinog individua (ako je samooplođnjak), ne može 
obzirom na razna svojstva više raspadati. 

Prema tome,, kako je rečeno, kad smo razdijelili 
samooplođnjake individualnim izborom u tipove (lini¬ 
je), ne da se više ništa postići, jedino ako se pojavi 
kakva mutacija. 

Da postignemo daljnje dobre rezultate, trebamo da 
poduzmemo daljnje postupke naime križanje ili 
bastard iranje. 

Križanjem se dadu postići najrazlicitiji produkti, 
dapače mi smo danas u stanju da dobijemo bas onakve 
individue, kakve želimo, jer se svojstva cijepaju pre¬ 
ma poznatom Mendelovom zakonu. Imađe li na pr. jedna 
vrst pšenice, koja daje veliki prirod, ali slabo odoli¬ 
jeva lijeganju i plamenjači, to mi zgodnim križanjem 
ovih dviju vrsta možemo doći do takve jedne vrste, koja 
imađe i svojstvo dobrog priroda, a pored toga vrlo do¬ 
bro odolijeva lijeganju i plamenjači. 

SPECIJALNO STRUČNA PROIZVODNJA 

VINOVE LOZE, VOĆAKA I RUŽA 

Cijenici izlaze svake godine u mjesecu 
rujnu (septembru) razašilju se besplatno. 

U državi najveće skladište 
cijepljene loze. 

Petrovaradin (Srijem) 

dipl. stručnjak za vinogradarstvo i voćarstvo. 


: PETKUS 

je najmoderniji i najsavršeniji 
stroj za čišćenje i razredjivanje 
semena za setvu. 

: PETKUS 

: je vodeća marka na čitavom 

> svijetu. 

| Tražite besplatne ponude od 

Generalnog zastupstva 

BARDOŠ I BRACHFELD, Novisad 

Željeznička 105. 

Najstariji domaći osiguravajući zavod 

,,CROATIA“ 

OSIGURAVAJUĆA ZADRUGA U ZAGREBU 

koju je osnovala općina slob. i kr. glavnog- grada Zagreba g. 1884., 
ima svoje sjedište 

U ZAGREBU, 

u vlastitoj palači, na uglu Marovske i Preradovićeve ulice, a svoje 
filijale 

u Beogrodu, Ljubljani, ©sfeku, Sarajevu i Sptifu. 

preuzima uz povoljne uslove sve vrsti osiguranja kao na: ljudski 
život, protiv šteta od požara, groma, explozije, provelne kradje, 
tuče (grada), posljedica tjelesnih nezgoda, staklenih ploča protiv 
razlupanja, chomage, transporta nn kopnu i na vodi, autotaksa. 

Zadružna imovina iznosi oko 75 milijuna dinara. 

Do sada isplaćene odštele preko Din 100 milijuna. 
Povjerenici i zastupnici „CR0ATIE“ nalaze se 
u svakom većem mjestu. 


MOTORI 

orig. „SLAVIA“ 

od 2 do 14 NR 

Stabilni, pokretni, montirani sa kružnom pilom 
pumpom i dinamom 

Vršilice, Plugovi, Skarifikatori, Livadne brane, 
Okopači i ogrtači, Sijalice, Sječkare. 

Svi ostali gospodar, strojevi uvijek na skladištu: 

SLAVIAMOTOR, JAROMiR PAR1K, 

trgovina poljoprivrednih strojeva 
ZAGREB, Radišina Ul. 2 (Staro Sajmište). 



i 






















Zemljištu treba povratiti hranljive sa¬ 
stojke, koje smo žetvom oduzeli. Biljke 
ne mogu izgraditi svog tijela i donesti obilan 
plod, ako nemaju na raspoloženju dovoljno 
hranljivih sastojaka. Ove možete dodati 
zemljištu kod jesenje obrade zemljišta u 
obliku 

VAPNENOG DUŠIKA 

i 

NITROFOSKALA RUŠE 

Vapneni dušik sadrži 16% dušika i oko 
70% vapna, što je od naročito velike važ¬ 
nosti za isprana zemljišta, da ih održimo 
plodna. 

Nitrofoskal Ruše sadrži sve hranive sa¬ 
stojke, koji biljci trebaju t. j. dušik, fos¬ 
fornu kiselinu, kalij i vapno. 

Stoga upotrebljavajte za jesenje džu- 
brenje isključivo vapneni dušik i Nitrofoskal 
Ruše, kojeg izrađuje 

tvornica za dušik d. đ. Ruše kod Maribora. 

Za analize zemljišta i stručne savjete 
obratite se na istu adresu. 


Gospodari 

upotrebljujte za Vaše oranice, djete- 
lišta, vrtove, travnike, šljivi ke, voćnjake 
i vinograde, ako želite postići 

nedvojbene uspjehe 

Sadru-Gips 

naročito onu iz Praunspergerovog rova 
u Samoboru, jer sadržaje mnogo vapna 
i sumporne kiseline. 

Sipajte sadru po stajama, mješajte 
ju sa stajskim gnojem, oduzeti će 
neugodan miris staji i ojačati Vaš 
gnoj. 

Uz vrlo povoljne cijene 

možete naručiti sadru od 

MILANA PRAUNSPERGERA, 

SAMOBOR, Starogradska ulica 27. 




































DOBAR STROJ 

preduvjet je uspješnog rada i napretka 

u poljoprivredi. 

Najsavršenije te najprikladnije 

GOSPODARSKE STROJEVE 


Motore 

original Lorenc 

Sijalice 

original Pracner 

Kosilice 

original Knotek 

Vršalice 

original Dobry 

m • • 

Irijere 

original Feniks 



Plugove 

original Agra 

Sječkare 

original Kaub 

Repare 

original Borek 

Vjetrenjače 

original Eksner 

Separatore 

original Agra 


Uz povoljnije cijene i uvjete dobavlja: 

AGRAR k. d. 

tvorničko skladište strojeva špecijalnih tvornica 

ZAGREB, Draškovićeva ul. 35. 


Brzojavi: AGRAR, ZAGREB. 


Telefon broj 52-8 











